cyanic-selkie/wikianc huggingface dataset:
ചെമ്പ്, കോട്ടയം ജില്ല
പേരിനു പിന്നിൽ
മത്സ്യം ധാരാളം ലഭിച്ചിരുന്നു പ്രദേശമാണ് ഇവിടം. മത്സ്യത്തിന് തമിഴ് ബ്രഹ്മണർ ചമ്പ എന്നും പറഞ്ഞിരുന്നു, ഇത് പിന്നീട് ചെമ്പായി മാറിയതാകാം. മറ്റൊന്ന് ചുവന്ന മണ്ണുള്ള ഭൂമി എന്നർഥം വരുന്ന ചെംഭൂവാണ് ചെമ്പ് ആയിത്തീർന്നത് എന്നും വിശ്വസിക്കപ്പെടുന്നു.
പ്രശസ്തരായ വ്യക്തികൾ
ചെമ്പിൽ അശോകൻ ചലച്ചിത്ര നടൻ
എക്സ്.എച്.റ്റി.എം.എൽ.
എക്സ്.എം.എൽ (XML) മാർക്കപ്പ് ഭാഷാകുടുംബത്തിൽ പെട്ട ഒരു ഭാഷയാണ് എക്സ്.എച്.റ്റി.എം.എൽ (xHTML) അഥവാ എക്സ്റ്റെൻസിബിൾ ഹൈപ്പർടെക്സ്റ്റ് മാർക്കപ്പ് ലാങ്ഗ്വിജ് (eXtensible HyperText Markup Language). നിലവിലുള്ള എച്.ടി.എം.എൽ. നിയമങ്ങളെ വിപുലീകരിച്ചു, എക്സ്.എം‌.എൽ നിയമങ്ങൾക്കനുസൃതമായി രൂപകൽ‌പ്പനചെയ്തെടുത്ത ഒരു മാർക്കപ്പ് ഭാഷയാണ് ഇത്.
പുറമേ നിന്നുള്ള ലിങ്കുകൾ
എക്സ്.എച്.റ്റി.എം.എൽ2 വർക്കിങ്ങ്ഗ്രൂ‍പ്പ് പ്രധാനതാൾ, ഡബ്ല്യൂത്രീസി വെബ്സൈറ്റിൽ
വർഗ്ഗം:മാർക്കപ്പ് ഭാഷകൾ
ശ്രമണ
പുരാതന ഇന്ത്യയിലെ ചില സന്യാസ സമ്പ്രദായങ്ങളിലെ അലഞ്ഞുനടക്കുന്ന സന്യാസിമാരെ ആണ് ശ്രമണ (സംസ്കൃതം श्रमण ', പാലി शमण   ') എന്നു പറയുന്നത്. ജൈനമതം, ബുദ്ധമതം, ആജീവിക മതം (ഇന്ന് അന്യംനിന്നു) എന്നീ മതങ്ങളിലെ സന്യാസ സമ്പ്രദായങ്ങളും ശ്രമണരിൽ ഉൾപ്പെടും. പ്രശസ്തരായ ശ്രമണരിൽ മഹാവീരനും ഗൗതമബുദ്ധനും ഉൾപ്പെടുന്നു.
പരമ്പരാഗതമായി, ഒരു ശ്രമണൻ പീഡനത്തിന്റെയോ ഭിക്ഷയുടെയോ ക്രിയകൾ ചെയ്യുന്നു. പല ശ്രമണ ലോകവീക്ഷണങ്ങളും അനുസരിച്ച് ഒരു ശ്രമണൻ തന്റെ കർമ്മങ്ങൾക്ക് ഉത്തരവാദിയാണ്. അതുകൊണ്ടു തന്നെ മോക്ഷം ജാതിയുടെയോ വർഗ്ഗത്തിന്റെയോ നിറത്തിന്റെയോ സംസ്കാരത്തിന്റെയോ ഭേദമന്യേ ആർക്കുവേണമെങ്കിലും പ്രാപിക്കാം. (ചരിത്രപരമായി പല മതങ്ങളിലുമുള്ള ജാതീയ സമ്പ്രദായങ്ങളെ ഇത് ഖണ്ഡിക്കുന്നു). ഓരോ വ്യക്തിയും കടന്നുപോവുന്ന പുനർജനിയുടെ ചക്രം () കഷ്ടപ്പാടുകളുടെ കാരണവും അന്തർലീനസ്വഭാവവും ആയി ശ്രമണ സമ്പ്രദായം കരുതുന്നു. ഓരോ വ്യക്തിയുടെയും ലക്ഷ്യം ഈ പുനർജ്ജനിയുടെ ചക്രത്തിൽ നിന്നും പുറത്തുകടക്കുന്നതിനുള്ള മാർഗ്ഗത്തിലേയ്ക്ക് പരിണമിക്കുകയാണ്, പ്രധാനമായും മോക്ഷത്തിന്റെ ഒരു മാർഗ്ഗമായി അനുഷ്ഠാനങ്ങളെ കരുതാതിരിക്കുകയും സംസാരത്തിന്റെ കഷ്ടതകളിൽ നിന്ന് ഒരു സാധുവിന്റെ മത കർത്തവ്യങ്ങളിലൂടെ പുറത്തുകടക്കുകയുമാണ് ശ്രമണ തത്ത്വങ്ങൾ ഉപദേശിക്കുന്നത്.
വിഭാഗം:ജൈനമതം
കോസാനി
പ്രത്യേകതകൾ
ഹിമാലയൻ ടൂറിസ്റ്റ് സഞ്ചാരികളുടെ ഒരു പ്രധാന സന്ദർശന കേന്ദ്രമാണ് കോസാനി. അൽമോറയിൽ നിന്ന് 53 കി.മി ദൂരത്തിലാണ് കോസാ‍നി സ്ഥിതി ചെയ്യുന്നത്. 300 km ദൂരത്തിൽ ഹിമാലയം കാണാവുന്ന അപൂർവ്വം മലമ്പ്രദേശങ്ങളിൽ ഒന്നാണ് കോസാനി.
ഇവിടുത്തെ മറ്റൊരു പ്രത്യേകതയാണ് അനാശക്തി ആശ്രമം. ഇവിടെ മഹാത്മാഗാന്ധി കുറച്ചുകാലം ചിലവഴിക്കുകയും ഇവിടെയിരുന്ന് അനാശക്തി യോഗ് എന്ന തന്റെ കൃതി രചിച്ചു എന്നും പറയുന്നു. thumb|250px|A view of Himalaya
ഭൂമിശാസ്ത്രം
കോസാനി സമുദ്രനിരപ്പിൽ നിന്ന് ശരാശരി 1890 മീ ഉയരത്തിൽ സ്ഥിതി ചെയ്യുന്നു. ഇവിടെ നിന്ന് ഹിമാലയത്തിന്റെ 350 കി.മി ദൂരത്തിലുള്ള ദൃശ്യം കാണാവുന്നതാണ്. പ്രധാന ഹിമാലയൻ ഉന്നതികളായ തൃശൂൽ, നന്ദാദേവി, പഞ്ചുളി എന്നിവ ഇവിടെ നിന്ന് ഭംഗിയായി കാണാവുന്നതാണ്.
സാഹസിക മലകയറ്റം
ഇവിടെ സാ‍ഹസിക മലകയറ്റക്കാർക്ക് പറ്റിയ ധാരാളം സ്ഥലങ്ങൾ ഉണ്ട്.
വർഗ്ഗം:ഇന്ത്യയിലെ മലമ്പ്രദേശങ്ങൾ
കെയ്റോ യൂണിവേഴ്‌സിറ്റി
കെയ്റോ യൂണിവേഴ്‌സിറ്റി (Cairo University جامعة القاهرة Gām‘et El Qāhira, ഈജിപ്ഷ്യൻ യൂണിവേഴ്‌സിറ്റി എന്ന് 1908 മുതൽ 1940 വരേയും  കിങ്ങ് ഫൗദ് I യൂണിവേഴ്‌സിറ്റി എന്ന് 1940 മുതൽ 1952 വരെയും അറിയപ്പെട്ടിരുന്നു) ഈജിപ്തിലെ പ്രമുഖ യൂണിവേഴ്‌സിറ്റിയാണ്. ഇതിന്റെ പ്രധാന കാമ്പസ് ഗിസയിൽ നൈൽ നദീതീരത്തായി സ്ഥിതിചെയുന്നു. 1908 ഡിസംബർ 28-നാണ് ഈജിപ്ഷ്യൻ യൂണിവേഴ്‌സിറ്റി സ്ഥാപിക്കപ്പെട്ടത് ആദ്യകാലത്ത് കെയ്റോയിലെ വിവിധ സ്ഥലങ്ങളിൽ പ്രവർത്തിച്ചു വന്നിരുന്ന യൂണിവേഴ്‌സിറ്റി 1929 ഒക്റ്റോബറിൽ ആണ് ഇന്ന് നിലവിലുള്ള സ്ഥലത്ത് പ്രവർത്തനം തുടങ്ങിയത്. അൽ അസർ യൂണിവേഴ്‌സിറ്റി കഴിഞ്ഞാൽ ഈജിപ്തിലെ ഏറ്റവും പഴക്കമുള്ള ഉന്നതവിദ്യാഭ്യാസസ്ഥാപനമാണിത്. ആദ്യം സ്വകാര്യസ്ഥാപനമായി തുടങ്ങിയെങ്കിലും 1925-ൽ കിങ്ങ് ഫൗദ് I -ന്റെ കീഴിൽ സർക്കാർ സ്ഥാപനമായി 1940-ൽ രാജാവിന്റെ മരണശേഷം കിങ്ങ് ഫൗദ് I യൂണിവേഴ്‌സിറ്റി എന്നും 1952-ലെ വിപ്ലവത്തിനുശേഷം കെയ്റോ യൂണിവേഴ്‌സിറ്റി എന്നും അറിയപ്പെടുന്നു. ഇന്ന് ഇവിടെ 155,000 വിദ്യാർഥികൾ 22 വിഷയങ്ങളിൽ  പഠനം നടത്തുന്നു. മൂന്ന് നോബൽ സമ്മാന ജേതാക്കളെ സംഭാവന ചെയ്ത ഈ യൂണിവേഴ്‌സിറ്റി ലോകത്തെലെ ഏറ്റവും കൂടുതൽ വിദ്യാർഥികളുള്ള 50 ഉന്നതവിദ്യാഭ്യാസസ്ഥാപനങ്ങളിൽ ഒന്നാണ്.
അവലംബം
വർഗ്ഗം:ഈജിപ്തിലെ സർവ്വകലാശാലകൾ വർഗ്ഗം:കെയ്റോ സർവകലാശാല
ഔവർ ലേഡി ഓഫ് അറേബ്യ
ബഹറിനിലെ കത്തോലിക്കാ ദേവാലയമാണ് ഔവർ ലേഡി ഓഫ് അറേബ്യ. ബഹ്‌റൈൻ രാജാവ് ഹമദ് ബിൻ ഈസ അൽ ഖലീഫ സമ്മാനിച്ച സ്ഥലത്ത് "പരിശുദ്ധ ദൈവമാതാവിന്റെ" നാമധേയത്തിൽ നിർമിച്ചതാണ് ഈ ദേവാലയം. കത്തീഡ്രലിന്റെ ഉദ്ഘാടനം ഹമദ് രാജാവിന്റെ പ്രതിനിധി ശൈഖ് അബ്ദുള്ള ബിൻ ഹമദ് അൽ ഖലീഫ നിർവഹിച്ചു. ബഹ്‌റൈനിലെ അവാലിയിലാണ് ഇത് സ്ഥിതി ചെയ്യുന്നത്. കയ്യിൽ ഉണ്ണീശോയും ഒരു ജപമാലയും വഹിച്ചുകൊണ്ടുനില്ക്കുന്ന കന്യകാമറിയത്തിന്റെ രൂപമാണ് ഇവിടെയുള്ളത്.
പീയൂസ് പന്ത്രണ്ടാമൻ മാർപ്പാപ്പ രൂപത്തിന് അനുമതി നൽകിയിരുന്നു. 1960 മാർച്ച് 25-ന് കർദിനാൾ വലേറിയൻ ഗ്രേഷ്യസ് വഴി അംഗീകാരം ലഭിച്ച രൂപത്തിന് ജോൺ XXIII കാനോനികമായ കിരീടധാരണം നടത്തി. 2011 ജനുവരി 5-ന് ദിവ്യാരാധനാ സമ്മേളനം നടന്നു.
9,000 ചതുരശ്ര മീറ്റർ സ്ഥലത്താണ് കത്തീഡ്രലും വികാരിയത്തിന്റെ ആസ്ഥാന കാര്യാലയവും സ്ഥാപിച്ചിരിക്കുന്നത്. 95,000 ചതുരശ്ര അടിയാണ് കെട്ടിട സമുച്ചയത്തിന്റെ ആകെ വിസ്തീർണ്ണം. 2,300 ആളുകളെ ഉൾക്കൊള്ളാൻ കത്തീഡ്രലിന് കഴിയും. അ​ണ്ട​ർ ഗ്രൗ​ണ്ട്​ കാ​ർ പാ​ർ​ക്ക്, ആ​ധു​നി​ക സൗ​ക​ര്യ​ങ്ങ​ളോ​ടു​കൂ​ടി​യ പാ​സ്​​റ്റ​റ​ൽ സെൻറ​ർ, ബി​ഷ​പ്​ ഹൗ​സ്​ എ​ന്നി​വയും ഇവിടെയുണ്ട്.
ചരിത്രം
ഔവർ ലേഡി ഓഫ് മൗണ്ട് കാർമലിലെ പ്രതിമയിൽ നിന്ന് അതുപോലൊരു പ്രതിമ നിർമ്മിച്ച് 1948 മെയ് 1 ന് കുവൈറ്റ് അൽ അഹ്മദിയിലേക്ക് കൊണ്ടുവന്നു. 1948 ലെ ഇമ്മാക്കുലേറ്റ് കൺസെപ്ഷൻ വിരുന്നിൽ, പുരോഹിതൻ, പിതാവ് തെഫാനോ യുബാൽഡോ സ്റ്റെല്ല കാർമലേറ്റിന്റെ ഉത്തരവുപ്രകാരം, അതു വാഴ്ത്തപ്പെട്ടതായി പ്രഖ്യാപിക്കുകയും ചെയ്തു. 1949-ൽ ലീജിയൻ ഓഫ് മേരി മിറക്യുലസ് മെഡലിൽ അവരുടെ സ്വന്തം പ്രതിച്ഛായയിൽ ഇറ്റലിയിലെ ശിൽപവേല ചെയ്യുന്ന കമ്പനിയായ റോസ ആൻഡ് സാൻസിയോ ദീറ്റയുടെ കീഴിൽ ലെബനോനിലെ ദേവദാരു ഉപയോഗിച്ച് മഡോണയും കുട്ടിയുടെയും ഒരു പ്രതിമ സ്ഥാപിക്കാൻ പിതാവ് സ്റ്റെല്ലയെ പ്രോത്സാഹിപ്പിച്ചു. പന്ത്രണ്ടാം പീയൂസ് മാർപ്പാപ്പ രൂപത്തിന് അനുമതിയും അംഗീകാരവും മരിയൻ നാമം നൽകുകയും ചെയ്തു. 2014 മേയ് 19ന് വത്തിക്കാൻ സന്ദർശന വേളയിൽ ബഹ്‌റൈൻ രാജാവ്, സമാധാനവും ഐക്യവും വളർത്തുന്നതിനുള്ള പ്രതിബദ്ധതയുടെ പ്രതീകമായി കത്തീഡ്രലിന്റെ ചെറുമാതൃക മാർപാപ്പയ്ക്ക് സമ്മാനമായി നൽകി.
2008ൽ ബനഡിക്ട് 16-ാമൻ പാപ്പയുടെ അഭ്യർത്ഥനയെ തുടർന്നാണ് ദൈവാലയ നിർമാണത്തിനുള്ള സ്ഥലം ബഹറൈൻ രാജാവ് നൽകിയത്. ഇസ്ലാമിക ഗ്രൂപ്പുകളിൽനിന്ന് ഇതിനെതിരെ പ്രതിരോധം ഉണ്ടായിരുന്നെങ്കിലും അതൊന്നും മുഖവിലയ്‌ക്കെടുക്കാതെയാണ് രാജാവ് മനാമയ്ക്ക് സമീപം സ്ഥലം നൽകിയത്. നിർമിക്കാനുദ്ദേശിക്കുന്ന കത്തീഡ്രലിന്റെ മാതൃക ബഹറൈൻ രാജാവ് ഷെയ്ഖ് ഹമദ് ബിൻ ഇസ അൽ ഖലീഫ 2014ൽ വത്തിക്കാനിൽ എത്തി ഫ്രാൻസിസ് പാപ്പയ്ക്ക് സമ്മാനിച്ചിരുന്നു.
അവലംബം
വർഗ്ഗം:പ്രതിമകൾ വർഗ്ഗം:റോമൻ കത്തോലിക്കാ സഭ വർഗ്ഗം:മറിയം
തിരുവിതാംകൂർ കരിയിലശലഭം
പശ്ചിമഘട്ടത്തിൽ മാത്രം കാണപ്പെടുന്ന ഒരു തനതു (endemic) പൂമ്പാറ്റയാണ് തിരുവിതാംകൂർ കരിയിലശലഭം (Tranvancore Evening Brown). ശാസ്ത്രനാമം - Parantirrhoea marshalli. ഈ ജീനസ്സിൽ കാണപ്പെടുന്ന ഒരേയൊരു ചിത്രശലഭസ്പീഷ്യസ് ആണിത്. പെരിയാർ കടുവ സംരക്ഷണകേന്ദ്രത്തിൽ ഇതിന്റെ സാന്നിധ്യം 1997 കണ്ടെത്തിയിട്ടുണ്ട്. ഈയിനം ശലഭത്തെക്കുറിച്ച് വിവരങ്ങൾ വളരെക്കുറവേ ലഭ്യമായിട്ടുള്ളു.
പുറത്തേയ്ക്കുള്ള കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:പശ്ചിമഘട്ടത്തിലെ തനതു ചിത്രശലഭങ്ങൾ
ഗിരിജ ഷെട്ടാർ
ഗിരിജ ഷെട്ടാർ കലർപ്പു വംശജയായ ഒരു ദക്ഷിണേന്ത്യൻ ചലച്ചിത്രനടിയാണ് (ജനനം: ജൂലൈ 20, 1969) . 1989 ൽ ഷെട്ടാർ മണിരത്നത്തിന്റെ ഗീതാഞ്ജലി എന്ന സിനിമയിൽ അഭിനയിച്ചു. തെലുഗു, മലയാളം, ഹിന്ദി, ഇംഗ്ലീഷ് ചിത്രങ്ങളിൽ അഭിനയിച്ചിട്ടുണ്ട്. 1989-ൽ പുറത്തിറങ്ങിയ വന്ദനം ആണ് ഗിരിജ അഭിനയിച്ച മലയാളചലച്ചിത്രം.
1992 ൽ ജോ ജീത വോഹി സിക്കന്ദർ എന്ന ചിത്രത്തിലെ പ്രധാന കഥാപാത്രത്തിനായി അവർ ഒപ്പുവയക്കുകയും ഒരു മുൻ പ്രതിബദ്ധത പൂർത്തിയാക്കാൻ ഈ വേഷം പാതിവഴിയിൽ ഉപേക്ഷിച്ചു. അതിനാൽ ചിത്രത്തിന്റെ ആദ്യ ഷെഡ്യൂളിന് ശേഷം അവർക്കു പകരമായി ആയിഷാ ജുൽക എന്ന നടി കരാർ ചെയ്യപ്പെട്ടു. അതേ വർഷം, എ. രഘുറാമി റെഡ്ഡിയുടെ സംവിധാനത്തിൽ മറ്റൊരു തെലുങ്ക് ചിത്രമായ ഹൃദയാഞ്ജലിയിൽ അഭിനയിക്കുകയും അതിലെ വേഷത്തിന് നാല് നന്തി അവാർഡുകൾ നേടുകയും ചെയ്തു. 1992 ൽ പൂർത്തിയായ ഈ ചിത്രം 2002 ൽ മാത്രമാണ് റിലീസ് ചെയ്യപ്പെട്ടത്.
വ്യക്തി ജീവിതം
ഗിരിജ ഷെട്ടാർ 1969 ജൂലൈ 20-ന് ഇംഗ്ളണ്ടിലെ എസെക്സിലെ ഓർസെറ്റിൽ ജനിച്ചു. അച്ഛൻ കർണ്ണാടക സ്വദേശിയായ ഡോക്ടറും മാതാവ് ബ്രീട്ടീഷുകാരിയുമാണ്. പതിനെട്ടാം വയസിൽ ഭരതനാട്യം അഭ്യസിച്ചു. 2003 ൽ കാർഡിഫ് സർവകലാശാലയിൽ നിന്ന് ഇന്റഗ്രൽ യോഗ ഫിലോസഫിയിലും ഇന്ത്യൻ ആത്മീയ മനഃശാസ്ത്രത്തിലും ഡോക്ടറൽ തീസിസ് പൂർത്തിയാക്കി. പുതുച്ചേരിയിലെ ശ്രീ അരബിന്ദോ ആശ്രമത്തിൽ അവർ പരമാവധി സമയം ചെലവഴിച്ചിരുന്നു. 1989ൽ മണിരത്നത്തിന്റെ ഗീതാഞ്ജലി എന്ന തെലുഗു ചിത്രത്തിലൂടെയാണ് ചലച്ചിത്രലോകത്തേക്ക് കടന്നുവരുന്നത്. ഈ ചിത്രം ജനപ്രീതി നേടിയ ചിത്രത്തിനുള്ള ആ വർഷത്തെ ദേശീയ അവാർഡ് കരസ്ഥമാക്കി. തെലുഗു സൂപ്പർ ഹീറോ നാഗാർജുന ആയിരുന്നു ചിത്രത്തിലെ നായകൻ. മണിരത്നത്തിന്റെയും സുഹാസിനിയുടെയും വിവാഹച്ചടങ്ങിൽ പങ്കെടുക്കാനെത്തിയ ഗിരിജയെ ഗീതാഞ്ജലിയിലെ നായികയായി മണിരത്നം തെരഞ്ഞെടുക്കുകയായിരുന്നു. തെലുങ്കിലും തമിഴിലും മലയാളത്തിലും ചിത്രം ഹിറ്റായിരുന്നു. തമിഴിൽ ഇദയത്തൈ തിരുടാതെ എന്ന പേരിലാണ് ചിത്രം ഇറങ്ങിയത്. പ്രിയദർശൻ സംവിധാനം ചെയ്ത വന്ദനം എന്ന ചിത്രത്തിൽ മോഹൻലാലിന്റെ നായികയായാണ് ഗിരിജ മലയാള സിനിമാലോകത്തെത്തിയത്. പ്രേക്ഷകശ്രദ്ധ നേടിയ ഈ ചിത്രത്തെ തുടർന്ന് പ്രിയദർശൻ ഗിരിജയെയും മോഹൻലാലിനെയും നായികാനായകന്മാരാക്കി ധനുഷ്കോടി എന്ന പേരിൽ ഒരു ചിത്രം എടുക്കാൻ തീരുമാനിച്ചിരുന്നു. പക്ഷെ അതു നടന്നില്ല. വൈശാലിയിലെ നായകനായ സഞ്ജയ്ക്കൊപ്പം ഹൃദയാഞ്ജലി എന്ന മറ്റൊരു തെലുഗു ചിത്രത്തിലും ഗിരിജ അഭിനയിച്ചു. തുഝേ മേരി കസം (ഹിന്ദി), ആക്റ്റ് ഓഫ് ഗോഡ് (ഇംഗ്ലീഷ്), സൈഡ് എവേ (ഇംഗ്ലീഷ്) എന്നിവയാണ് മറ്റു ചിത്രങ്ങൾ. ഇപ്പോൾ ലണ്ടനിൽ ഒരു ഷിപ്പിങ് മാഗസിനിലെ എഴുത്തുകാരിയാണ്. 'ദിസ് ഇയർ, ഡാഫോഡിൽസ് ' എന്ന ചെറു കവിതാപുസ്തകം 2011-ൽ പ്രസിദ്ധീകരിക്കപ്പെട്ടു.
അവലംബം
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ വർഗ്ഗം:1969-ൽ ജനിച്ചവർ
യാർ‌വ്
റൂബി പ്രോഗ്രാമിങ് ഭാഷയ്ക്കുവേണ്ടി കൊയിചി സസാദ വികസിപ്പിച്ചെടുത്ത ബൈറ്റ്കോഡ് ഇന്റർപ്രിറ്റർ ആണ്‌ യാർ‌വ് (YARV, Yet another Ruby VM). റൂബി പ്രോഗ്രാമുകളുടെ പ്രവർത്തനം വേഗം ഗണ്യമായി വർദ്ധിപ്പിക്കുക എന്ന ലക്ഷ്യം മുൻ‌നിർത്തിയാണ്‌ ഇത് സൃഷ്ടിക്കപ്പെട്ടിരിക്കുന്നത്. പതിപ്പ് 1.9 മുതൽ യാർ‌വാണ്‌ റൂബിയുടെ സ്വാഭവിക ഇന്റർപ്രിറ്റർ ആയി ഉപയോഗപ്പെടുത്തുന്നത്, അതുകൊണ്ട് തന്നെ ഇതിനെ ഇപ്പോൾ കെ.ആർ.ഐ. (Koichi's Ruby Interpreter) എന്നു വിളിക്കാറുണ്ട്.
പ്രവർത്തനവേഗം
rubychan.de തയ്യാറാക്കിയ ബെഞ്ച്മാർക്കുകളിൽ മികച്ച പ്രകടനം ഇത് കാഴചവച്ചിട്ടുണ്ട്. അന്റോണിയോ കാൻ‌ജിയാനോ തയ്യാറാക്കിയ ബെഞ്ച്മാർക്കുകളിൽ മുൻപുണ്ടായിരുന്ന ഇന്റർപ്രിറ്ററിനേക്കാളും ശരാശരി നാലിരട്ടി വേഗം ഇത് കാണിക്കുന്നുണ്ട്. രണ്ട് നിർണ്ണയങ്ങളിലും പ്രധാനമായും സ്വാഭാവികമല്ലാത്ത ബെഞ്ച്മാർക്കുകളാൺ കൂടുതലും.
റൂബി ഓൺ റെയിൽസിന്റെ പ്രവർത്തനവേഗം റൂബി 1.8.6 ൽ ആയിരുന്നതിനേക്കാൾ 15 ശതമാനം വേഗത കൂടുതൽ യാർ‌വിൽ പ്രദർശിപ്പിക്കുന്നതായി റിപ്പോർട്ട് ചെയ്യപ്പെട്ടിട്ടുണ്ട്. എങ്കിൽ ആക്റ്റീവ്റെക്കോർഡിന്റെ പ്രാരംഭവേഗം കുറഞ്ഞുതന്നെയാണ്‌ കാണപ്പെടുന്നത്.
അവലംബം
വർഗ്ഗം:പ്രോഗ്രാമിങ് ഭാഷകൾ വർഗ്ഗം:റൂബി പ്രോഗ്രാമിങ് ഭാഷ
അശോകചക്രം
right|thumb|200px|അശോക ചക്രം - ഭാരതത്തിന്റെ ദേശീയ പതാകയിൽ ചിത്രീകരിച്ചിരിക്കുന്ന രീതിയിൽ
ധർമചക്രത്തിന്റെ ഒരു ചിത്രീകരണം ആണ് അശോക ചക്രം. അശോക ചക്രത്തിന് 24 ആരക്കാലുകൾ ഉണ്ട്. ഇവ ഓരോന്നും ബുദ്ധന്റെ ഉപദേശങ്ങളെ സൂചിപ്പിക്കുന്നു.
മൗര്യരാജാവായ യായ അശോകൻ (Reigned 273-232 BCE) സ്ഥാപിച്ച പല സ്തംഭങ്ങളിലും അശോകചക്രം കൊത്തിവച്ചിട്ടുണ്ട്.
ഇന്ന് അശോകചക്രം ഏറ്റവുമധികം ഉപയോഗിച്ച് കാണപ്പെടുന്നത് ഭാരതത്തിന്റെ ദേശീയപതാകയുടെ മധ്യത്തിലായാണ്. 1947 ജൂലൈ 22ആം തീയതിയാണ് അശോകചക്രം ദേശീയപതാകയിൽ ഉൾക്കൊള്ളിച്ചത്. നാവിക-നീലനിറത്തിലാണ് ദേശീയപതാകയിൽ അശോക ചക്രം ചിത്രീകരിക്കുന്നത്. ഭാരതത്തിന്റെ ദേശീയ ചിഹ്നം ആയി സ്വീകരിച്ചിട്ടുള്ള അശോകന്റെ സിംഹസ്തംഭത്തിന്റെ ചുവട്ടിലും അശോകചക്രം ചിത്രീകരിച്ചിട്ടുണ്ട്.
ബാഹ്യകണ്ണികൾ
വർഗ്ഗം:ഭാരതസർക്കാർ വർഗ്ഗം:ഇന്ത്യയുടെ ദേശീയ പ്രതീകങ്ങൾ
ഹെൻ‌റിക് മാർക്സ്
ഹെൻ‌റിക് മാർക്സ് (ജീവിതകാലം: 15 ഏപ്രിൽ 1777 - 10 മെയ് 1838) ഒരു അഭിഭാഷകനും സോഷ്യലിസ്റ്റ് തത്ത്വചിന്തകനായ കാൾ മാർക്സിന്റെ പിതാവുമായിരുന്നു.
ജീവിതരേഖ
ഹെർഷൽ ലെവി എന്ന പേരിൽ മാർക്സ് ലെവി മൊർദെഖായിയുടെയും (1743–1804) ഇവാ ലൊവിന്റെയും (1753–1823) മകനായി സാർലൂയിസിൽ ജനിച്ചു. ട്രിയറിന്റെ റബ്ബിയായിരുന്ന ഹെൻ‌റിക് മാർക്‌സിന്റെ പിതാവിന്റെ ഈ ജോലി പിന്നീട് അദ്ദേഹത്തിന്റെ മൂത്ത സഹോദരൻ ഏറ്റെടുത്തിരുന്നു. ഹെൻ‌റിക് മാർക്സ് 1814-ൽ ഒരു അഭിഭാഷകനായി യോഗ്യത നേടിയിരുന്നുവെങ്കിലും1815-ൽ വാട്ടർലൂ യുദ്ധത്തിൽ നെപ്പോളിയൻ പരാജയപ്പെട്ടതിനെത്തുടർന്ന്, റൈൻ‌ലാൻ‌ഡ് ഫ്രഞ്ച് ഭരണത്തിൽ നിന്ന് കൂടുതൽ വിഘടിപ്പിക്കപ്പെട്ട് പ്രഷ്യൻ സാമ്രാജ്യത്വ നിയന്ത്രണത്തിലായിത്തീർന്നു. യഹൂദന്മാർക്ക് നിയമപരമായ പദവികളോ സ്റ്റേറ്റ് ഓഫീസുകളോ വഹിക്കാൻ കഴിയില്ലെന്ന് വാദിച്ചിരുന്ന1812 ലെ ഒരു ശാസന, ഫ്രഞ്ചുകാർ നടപ്പാക്കിയിട്ടില്ലാതിരുന്നപ്പോൾ, മാറിയ സാഹചര്യത്തിൽ പ്രഷ്യൻ നിയമം ഇതു നടപ്പാക്കുന്നത് ഹെൻ‌റിക് മാർക്സിനെ കുഴപ്പത്തിലാക്കി.
പ്രൊവിൻഷ്യൽ സുപ്രീം കോടതി പ്രസിഡന്റ് ഉൾപ്പെടെയുള്ള മാർക്‌സിന്റെ സഹപ്രവർത്തകർ അദ്ദേഹത്തെ പ്രതിരോധിക്കുകയും ഈ നിയമത്തിൽനിന്ന് അദ്ദേഹത്തിനു മാത്രമായി പരിരക്ഷ ലഭിക്കുന്നതിനുള്ള ഒരു ഉപായം തേടുകയും ചെയ്തു. പ്രഷ്യൻ നീതിന്യായ മന്ത്രി അവരുടെ അപ്പീൽ നിരസിച്ചു. 1817 അല്ലെങ്കിൽ 1818 ൽ അദ്ദേഹം തന്റെ പേര് ഹെൻ‌റിക് മാർക്സ് എന്നാക്കി മാറ്റുകയും പ്രഷ്യയിൽ ഈ നിയമം പ്രാവർത്തികമാക്കുവാൻ അനുവദിക്കുന്നതിനായി ഇവാഞ്ചലിക്കൽ ചർച്ച് ഓഫ് പ്രഷ്യയിലേയ്ക്ക് (ലൂഥറൻ) മതപരിവർത്തനം നടത്തുകയും ചെയ്തു. അദ്ദേഹത്തിന്റെ ഭാര്യയും മക്കളും യഥാക്രമം 1825 ലും 1824 ലും സ്നാനമേറ്റു.
അവലംബം
വർഗ്ഗം:1777-ൽ ജനിച്ചവർ വർഗ്ഗം:1838-ൽ മരിച്ചവർ വർഗ്ഗം:ജർമ്മൻ യഹൂദർ വർഗ്ഗം:കാൾ മാർക്സ്
അണ്ഡാശയം
പെൺജീവികളുടെ പ്രത്യുത്പാദനാവയവമാണ് അണ്ഡാശയം (Ovary). അണ്ഡകോശങ്ങൾ (egg) രൂപാന്തരം പ്രാപിക്കുന്നതും പക്വമായി ബീജസങ്കലനയോഗ്യമായിത്തീരുന്നതും അണ്ഡാശയത്തിൽ വച്ചാണ്.
അണ്ഡാശയം വിവിധ ജീവജാലങ്ങളിൽ
പ്രോട്ടോസോവ മുതൽ നട്ടെല്ലുള്ള ജീവികളുടെ അത്യുന്നതിയിൽ നില്ക്കുന്ന സസ്തനികളിൽവരെ ലഘുവായും സങ്കീർണമായും ഉള്ള അണ്ഡാശയങ്ങൾ കാണപ്പെടുന്നു. പ്രോട്ടോസോവയിൽ അണ്ഡാശയം എന്നു വിളിക്കത്തക്ക ഘടനയില്ലെങ്കിലും ചിലതിൽ അണ്ഡം ഏറെക്കുറെ വ്യതിരിക്തമായി കാണുന്നുണ്ട്. വോൾവൊക്കെയിൽസ് (Volvocales) വിഭാഗത്തിലെ ക്ലാമിഡോമോണാസ് (Chlamydomonas) തുടങ്ങിയവയിൽ ബീജവും അണ്ഡവും ഏതാണ്ട് സമമാണെങ്കിലും വോൾവോക്സിൽ (Volvox) അണ്ഡം ബീജത്തിൽനിന്നും തികച്ചും വിഭിന്നമാണ്. സ്പോഞ്ചുകളിൽ (Sponges) കോളർ (collar) കോശങ്ങളോട് ചേർന്നാണ് അണ്ഡകോശങ്ങൾ സ്ഥിതിചെയ്യുന്നത്. അവ വ്യതിരിക്തമാകുന്ന പ്രഥമഘട്ടത്തിൽ പോഷകകോശങ്ങളാൽ (nutritive cells) ആവരണം ചെയ്യപ്പെട്ടിരിക്കും. ക്രമേണ പോഷക പദാർഥങ്ങളുൾക്കൊണ്ട് അവ പൂർണവളർച്ചയെത്തുന്നു. സീലന്ററേറ്റ (Coelenterata)യിൽ അണ്ഡാശയം ലളിതരൂപത്തിലാണ്. ബാഹ്യചർമത്തിനും മീസോഗ്ലിയയ്ക്കുമിടയിലുളള ചില നിശ്ചിത സ്ഥാനങ്ങളിൽ അന്തരാളീകോശങ്ങൾ (interstitical cells) പെരുകിയതിൽ ഒരെണ്ണം അണ്ഡമായി വളർച്ച പ്രാപിക്കുന്നു. മറ്റുള്ളവ പോഷകകോശങ്ങളായും പ്രവർത്തിക്കുന്നു. അലൈംഗിക-ലൈംഗിക പ്രത്യുത്പാദനരീതികൾ സീലന്ററേറ്റയിൽ പൊതുവേ കാണപ്പെടുന്നു. അങ്ങനെയുള്ള പരമ്പരകൾ ഇടവിട്ടാണുണ്ടാകുക. ലൈംഗിക പരമ്പരയായ മെഡൂസകളിൽ അണ്ഡാശയം നിശ്ചിത സ്ഥാനങ്ങളിലാണ് വളരുന്നത്. നാടവിരകളിലും അതിനോടു ബന്ധപ്പെട്ട ഇതരജീവികളിലും കുറേ വിപുലമായ രീതിയിലാണ് അണ്ഡാശയഘടന. പ്രത്യേകിച്ചും പരോപജീവികളിൽ അണ്ഡാശയത്തോടനുബദ്ധമായി പീതകം (yolk) ഉത്പാദിപ്പിക്കുന്ന ഗ്രന്ഥികളും അതാവാഹിച്ച് അണ്ഡാശയത്തോടു ബന്ധപ്പെടുത്തുന്ന വാഹിനികളും ബീജസങ്കലനം കഴിഞ്ഞ അണ്ഡസഹസ്രങ്ങൾ സംഭരിക്കാനുള്ള അണ്ഡസഞ്ചി(uterous)യുമുണ്ട്. ഒരു ജോടി നാരുകൾപോലെയാണ് വിരകളിൽ (Nema-todes) അണ്ഡാശയം കാണപ്പെടുന്നത്. നത്തക്ക (Pila), കക്കകൾ (Bivalves), കണവ (Cephalopods) തുടങ്ങിയ മൊളസ്കുകളിൽ (Mollusca) ലിംഗവിഭജനം പൂർണമായുണ്ടെങ്കിലും ഒച്ചുവംശത്തിൽപ്പെട്ട പലതിലും അണ്ഡ-ബീജോത്പാദനാവയവം പൊതുവായുള്ളതാണ്. ആദ്യഘട്ടത്തിൽ ബീജോത്പാദനവും അനന്തരഘട്ടത്തിൽ അണ്ഡോത്പാദനവുമാണ് നടക്കുന്നത്. മണ്ണിര തുടങ്ങിയ ജീവികൾ ഉഭയലിംഗികൾ (hermaphrodites) ആണെങ്കിലും അണ്ഡാശയം ബീജോത്പാദനാവയവങ്ങളിൽ നിന്നും വ്യതിരിക്തമായി ഒരു നിശ്ചിത ഖണ്ഡത്തിലാണ് (segment) സ്ഥിതിചെയ്യുന്നത്. നീറിസ് (Neries) മുതലായ പോളിക്കീറ്റുകളിൽ ലിംഗവ്യത്യാസം പ്രകടമാണ്. പെൺജീവികളുടെ പലഖണ്ഡങ്ങളിലും ജോടി ജോടിയായി സീലോമിക ഉപകല (coelomic epithelium) കേന്ദ്രീകരിച്ച് അണ്ഡാശയമായി വർത്തിക്കുന്നു. വളർച്ചയെത്തിയ അണ്ഡങ്ങൾ ദേഹഗുഹയിൽ (body cavity) പതിക്കുകയും അണ്ഡവാഹിനിക്കുഴലുകളിലൂടെയോ, പ്രസ്തുത ഖണ്ഡങ്ങളിൽ താത്കാലികമായുണ്ടാകുന്ന ദ്വാരങ്ങൾ വഴിയോ ബഹിർഗമനം സാധിക്കുകയും ചെയ്യുന്നു.
അണ്ഡാശയം പ്രാണികളിൽ
നിരനിരയായ അണ്ഡങ്ങൾ വഹിക്കുന്ന ഏതാനും ഘടകങ്ങൾ ചേർന്നതാണ് പ്രാണികളുടെ അണ്ഡാശയം. ഒരു ജോടിയാണ് സാധാരണയുള്ളത്. അണ്ഡനിരയിൽ അണ്ഡവാഹിനിയോടു സമീപസ്ഥമായത് വളർച്ചയെത്തിയതും ദൂരസ്ഥമായവ ക്രമമനുസരിച്ചു തരുണാവസ്ഥയിലുള്ളവയുമായിരിക്കും. രണ്ട് അണ്ഡവാഹിനികളും യോജിച്ച് ഒരു പൊതു അണ്ഡവാഹിനിയായിത്തീരുന്നു. പ്രസ്തുത വാഹിനിയോടു ബന്ധപ്പെട്ടുകൊണ്ടുള്ള ഗ്രന്ഥികളുടെ സ്രവങ്ങൾ ബീജസങ്കലനത്തിനുശേഷം പുറത്തുവരുന്ന അണ്ഡങ്ങളെ ഉൾക്കൊള്ളുന്ന അണ്ഡസഞ്ചി(egg capsule)കൾക്ക് കാരണമായി ഭവിക്കുന്നു.
മത്സ്യം, തവള മുതലായവയിലെ അണ്ഡാശയം
thumb|250px|right|അണ്ഡാശയത്തിന്റെ ക്രോസ് സെക്ഷൻ മത്സ്യം, തവള എന്നീ വിഭാഗങ്ങളിൽ ബീജസങ്കലനം ബാഹ്യമായും വളർച്ചയുടെ പ്രഥമഘട്ടം സ്വതന്ത്രമായുമാണ് നടക്കുന്നത്. സ്വതന്ത്രമായി വളരുന്ന അണ്ഡങ്ങൾക്ക് അപകടസാധ്യതയുള്ളതുകൊണ്ട് ധാരാളം മുട്ടകൾ ഉത്പാദിപ്പിച്ച്, കഴിയുന്നിടത്തോളം നഷ്ടം നികത്തി വർഗ നിലനില്പിന് സഹായകമാകുന്ന രീതിയിലാണ് അണ്ഡാശയ ഘടനതന്നെ. ഒരു ജോടി അണ്ഡാശയം പ്രത്യുത്പാദനകാലത്ത് അനേകായിരം അണ്ഡങ്ങൾ ഉത്പാദിപ്പിക്കുന്നു. പിറ്റ്യൂട്ടറിഗ്രന്ഥി സ്രവിക്കുന്ന ചില സ്രവങ്ങൾ ഇതിനു കാരണമാകുന്നു. ഓരോ മുട്ടയും പോഷകപദാർഥ സമൃദ്ധമായിരിക്കും. പക്ഷികളിലും ഇഴജന്തുക്കളിലും ആന്തരികമായ ബീജസങ്കലനം നടക്കുമെങ്കിലും മുട്ട വളരുന്നതു മാതൃശരീരത്തിനു വെളിയിലാണ്. ഇതിന് അനുയോജ്യമായി പല സ്രവങ്ങളും പ്രക്രിയകളും അണ്ഡാശയങ്ങളോടു ബന്ധപ്പെട്ടു നടക്കുന്നു. ഈ ഗ്രന്ഥികളുടെ നിശ്ചിത ക്രമമനുസരിച്ചുള്ള പ്രവർത്തനമാണ് അൽബുമിനും പീതകവും നിശ്ചിതരൂപത്തിൽ ആവാഹിച്ചുകൊണ്ട് പുറംതോടുമായി പുറത്തുവരാൻ അണ്ഡത്തെ സഹായിക്കുന്നത്.
സസ്തനികളിൽ ഭ്രൂണത്തിന്റെ വളർച്ച മാതൃഗർഭത്തിൽ വച്ചു നടക്കുന്നതിന് അനുയോജ്യമായ അണ്ഡാശയഘടനയാണുള്ളത്. ബീജസങ്കലനം ആന്തരികമായി നടക്കുന്നതുകൊണ്ടും ഭ്രൂണവളർച്ചയ്ക്കാവശ്യമായ പോഷണങ്ങൾ മാതൃശരീരത്തിൽനിന്നു ലഭ്യമാകുന്നതുകൊണ്ട് പോഷകപദാർഥങ്ങൾ നിറഞ്ഞ് മുട്ട വലിപ്പം കൂടുന്നില്ല. അണ്ഡവളർച്ച, അതിന്റെ സ്വതന്ത്രമായ ബഹിർഗമനം തുടങ്ങിയ പ്രക്രിയകളിൽ വ്യക്തമായ ഒരാവർത്തനം സസ്തനികളിലുണ്ട്. ചാന്ദ്രമാസത്തിലൊന്ന് എന്ന കണക്കിലാണിത് മനുഷ്യനിൽ നടക്കുക. ഒരു ജോടി അണ്ഡാശയങ്ങളുള്ളത് വൃക്കയ്ക്കു സമീപം സ്ഥിതിചെയ്യുന്നു. മാസത്തിൽ ഒന്ന് എന്ന കണക്കിൽ അണ്ഡം വളരുന്നത് ഗ്രാഫിയൻ ഫോളിക്കിൾ എന്ന ഒരാവരണഭാഗത്തിലാണ്. ഇതിനു മൂന്നു പ്രധാനമായ കോശനിരകളുണ്ട്. ഏറ്റവും അന്തർഭാഗത്തുള്ള കോശനിരകൾക്കകത്ത് തിങ്ങിക്കൂടുന്ന, ദ്രവപദാർഥത്തിന്റെ സമ്മർദഫലമായി ഫോളിക്കിൾ പൊട്ടുകയും അണ്ഡം സ്വതന്ത്രമാക്കപ്പെടുകയും ചെയ്യുന്നു. നോ: അണ്ഡാശയം-മനുഷ്യനിൽ, ജനിപുടം.
മനുഷ്യനിലെ അണ്ഡാശയം
സ്ത്രീകളുടെ പ്രത്യുത്പാദനാവയവമാണ് അണ്ഡാശയം. ബദാംപരിപ്പിന്റെ ആകൃതിയിൽ വെളുത്ത് ഉപസ്ഥാശയത്തിൽ (pelvic cavity) സ്ഥിതിചെയ്യുന്ന ഈ ഗ്രന്ഥികൾ ഗർഭാശയത്തിന്റെ (Uterus) പിന്നിൽ, രണ്ടു പാർശ്വങ്ങളിലുമായി യൂട്ടെറോ-ഓവേറിയൻ സ്നായുക്കൾ (utero-ovarian ligament) കൊണ്ട് ഘടിപ്പിച്ചിരിക്കുന്നു. ഇവയ്ക്ക് ഏകദേശം 4 സെ.മീ. നീളവും 2 സെ.മീ. വീതിയും അര സെ.മീ. ഘനവുമുണ്ട്. ഉത്പാദനകോശങ്ങളായ അണ്ഡങ്ങൾ (Ova) രൂപം പ്രാപിക്കുന്നതും വളർച്ച മുഴുമിക്കുന്നതും അണ്ഡാശയങ്ങൾക്കുള്ളിലാണ്. ഇതുകൂടാതെ രണ്ടു സുപ്രധാന ഹോർമോണുകളും അണ്ഡാശയം ഉത്പാദിപ്പിക്കുന്നു. അണ്ഡാശയത്തെ തത്സ്ഥാനത്തു താങ്ങി നിർത്തുന്നത് ഇൻഫണ്ടിബുലോ പെൽവിക് ലിഗമെന്റ് (infundibulo-pelvic ligament), ബ്രോഡ് ലിഗമെന്റ് എന്നീ അണ്ഡാശയസ്നായുക്ക(ligament ovarii)ളാണ്. പ്രായപൂർത്തിയെത്തിയ അണ്ഡാശയങ്ങൾ ചെറുതും നീണ്ടതുമായിരിക്കും. സ്ത്രീകളിൽ ആർത്തവവിരാമം സംഭവിക്കുന്ന അവസരത്തിൽ ഈ ഗ്രന്ഥികൾക്ക് ലോപനം (atrophy) സംഭവിക്കുന്നു. ഓരോ അണ്ഡാശയത്തിനുള്ളിലും പ്രാഥമിക അണ്ഡകോശങ്ങൾ എന്ന ആയിരക്കണക്കിന് പ്രത്യുല്പാദന കോശങ്ങളുണ്ട്. 28, 30 ദിവസമുള്ള ഒരു ആർത്തവചക്രത്തിന്റെ ഏകദേശം പകുതിയോടെ, ഏതാണ്ട് പതിനാലാം ദിവസത്തോടെ അണ്ഡവിസർജനം (Ovulation) നടക്കുന്നു. ഈ സമയത്ത് ഒരണ്ഡം ഓവറിയിൽ നിന്നും വിസർജ്ജിക്കുന്നു. ഗർഭധാരണം നടക്കാൻ സാധ്യത കൂടിയ ദിവസങ്ങളായാണ് ഇതിനെ കണക്കാക്കുന്നത്. ശരീര താപനിലയിൽ ഉള്ള നേരിയ വർദ്ധനവ്, നേർത്ത യോനീസ്രാവം എന്നിവ അണ്ഡവിസർജനത്തിന്റെ ലക്ഷണങ്ങളാണ്. അതിനാൽ വന്ധ്യതാ ചികിത്സയിലും കുടുംബാസൂത്രണത്തിലും ഓവുലേഷൻ സവിശേഷ പങ്ക് വഹിക്കുന്നു.
ഘടന
അണ്ഡാശയത്തെ കോർട്ടെക്സ് (cortex) എന്നും മെഡുല്ലാ (medulla) എന്നും രണ്ടു ഭാഗങ്ങളായി തിരിക്കാവുന്നതാണ്. കോർട്ടെക്സിനുള്ളിൽ പ്രാഥമിക ബീജാങ്കുരണം നടക്കുന്നു. ഗ്രാഫിയൻ ഫോളിക്കിൾ (graffian follicle) രൂപപ്പെടുന്നതും ഇതിനുള്ളിൽ നിന്നാണ്. മെഡുല്ലാ ധമനീയുക്തമായ കോശങ്ങളാൽ നിർമിതമാണ്. അണ്ഡാശയത്തിന്റെ ബാഹ്യകവചമാണ് ട്യൂണിക്കാ ആൽബുജീനിയാ (tunica albugenia). ആദ്യദശയിൽ ഈ ആവരണം
മൃദുലമായിരിക്കുമെങ്കിലും പിന്നീട് അണ്ഡാണുക്കളുടെ ക്രമാനുസൃതമായ സഞ്ജാതപ്രക്രിയയുടെ പരിണതഫലമായി സുഷിരാത്മകമായിത്തീരുന്നു. പേശികളും സംയോജന കലകളും (connective tissues) കൊണ്ടു നിർമിതമാണ് മെഡുല്ലാ. രക്തവാഹികൾ, ലസികാവാഹികകൾ (lymph vessels), നാഡികൾ (nerves) എന്നിവ ഇതിലുണ്ടായിരിക്കും. അണ്ഡാശയങ്ങളുടെ പ്രധാനപ്രവർത്തനങ്ങൾ നടക്കുന്നത് കോർട്ടെക്സിനുള്ളിലാണ്. കോർട്ടെക്സിന് ജെർമിനൽ എപ്പിത്തീലിയം (germinal epithelium), സ്ട്രോമ (stroma), ഗ്രാഫിയൻ ഫോളിക്കിൾ എന്നീ ഭാഗങ്ങളുണ്ട്. വെളുത്തും അല്പം നീലച്ചുമിരിക്കും ഈ ഭാഗം. ഓരോ ഗ്രാഫിയൻ ഫോളിക്കിളും ഓരോ വിഭവാണ്ഡം (potential egg) ആണ്. ജനനസമയത്ത് ഒരു പെൺകുട്ടിയിൽ 30,000 മുതൽ 300,000 വരെ അണ്ഡാണുക്കൾ കാണപ്പെടുന്നു. പ്രായപൂർത്തി വരുന്നതോടെ ഈ സംഖ്യ 35,000-ത്തിൽ എത്തുന്നു. ഇവ ജെർമിനൽ എപ്പിത്തീലിയത്തിൽനിന്നാണ് ഉദ്ഭവിക്കുന്നത്. ഓരോ അണ്ഡോത്സർഗത്തിനും (ovulation) ഒരു പുടകം (follicle) പാകമായിത്തീരും; അതിനുശേഷം അണ്ഡം പുറത്തേക്കു വിക്ഷേപിക്കപ്പെടുന്നു. ഒരു അണ്ഡാണുവിന് ഏകദേശം 0.15 മി.മീ. വ്യാസമുണ്ടായിരിക്കും. പ്രായപൂർത്തി വരുന്നതു മുതൽ ആർത്തവവിരാമം (menopause) വരെ, ഓരോ ഉത്സർഗത്തിനും ഓരോ അണ്ഡാണു പുറത്തുവരുന്നു. പുടകം പൊട്ടി വെളിയിൽ വരുന്ന അണ്ഡം ഉത്പാദനശേഷിയുള്ളതായിരിക്കും. അണ്ഡാശയത്തിനുള്ളിലെ പേശികളുടെ സങ്കോചംമൂലമാണ് ഈ പൊട്ടൽ സംഭവിക്കുന്നത്. അണ്ഡം പെരിട്ടോണിയൽ കാവിറ്റി (peritonial cavity)ക്കുള്ളിൽ ഇപ്രകാരം വീഴ്ത്തപ്പെടുന്നു. ബീജസങ്കലനം (fertilization) നടക്കാത്ത അണ്ഡാണുവിന് ക്ഷയം സംഭവിക്കുകയും അതു പിന്നീട് ആർത്തവ രക്തത്തിലൂടെ വിസർജിക്കപ്പെടുകയും ചെയ്യുന്നു.
പ്രവർത്തനങ്ങൾ
അണ്ഡം (ovum), ലൈംഗികഹോർമോണുകൾ (sex hormones), കോർപ്പസ്ലൂട്ടിയം (corpusluteum) എന്നിവയുടെ ഉത്പാദനക്രിയ നടക്കുന്നതിനുള്ള ശരീരക്രിയാപരമായ പ്രവർത്തനങ്ങൾ അണ്ഡാശയത്തിന്റെ കാര്യക്ഷമമായ പ്രവർത്തനത്തെ ആശ്രയിച്ചിരിക്കുന്നു. സ്തനങ്ങളുടെ വളർച്ച, പ്രായപൂർത്തി വരുമ്പോൾ ജഘനപ്രദേശത്തും (pubic area), കക്ഷങ്ങളിലും ഉണ്ടാകുന്ന രോമാങ്കുരണങ്ങൾ ഇത്യാദി സ്ത്രീസഹജമായ മാറ്റങ്ങൾ പ്രത്യക്ഷമാകുന്നത് അണ്ഡാശയഹോർമോണുകളായ ഈസ്ട്രാഡൈയോൾ (Estradiol), പ്രോജൈസ്റ്റിറോൺ (Progesterone) എന്നിവയുടെ പ്രവർത്തനത്താലാണ്. ഇവയുടെ പ്രവർത്തനത്താൽ ഗർഭാശയം, ഫലോപ്പിയൻ ട്യൂബ് (fallopian tube), യോനി എന്നിവയുടെ വളർച്ചയും സംഭവിക്കുന്നു. ആർത്തവചക്രത്തിന്റെ (menstrual cycle) ക്രമാനുസൃതമായ ആവർത്തനം പ്രസ്തുത ഹോർമോണുകളുടെ ചാക്രീയ (cyclical) പ്രവർത്തനം മൂലമാണ് പ്രത്യക്ഷമാകുന്നത്. ബീജസങ്കലനവും പ്ലാസന്റായുടെ (placenta) വളർച്ചയും മറ്റും ഈ ഹോർമോണുകളുടെ തുലനാത്മകതയെ ആശ്രയിച്ചിരിക്കും. ഈ തുലനസ്ഥിതിക്കു വ്യതിയാനങ്ങൾ ഉണ്ടാകുമ്പോൾ ഗർഭച്ഛിദ്രം സംഭവിക്കാനുമിടയുണ്ട്.
അണ്ഡാശയ രോഗങ്ങൾ
അണ്ഡാശയങ്ങൾ പല കാരണങ്ങളാലും ശോധാത്മകമാകാറുണ്ട് (inflammatory). പിന്നീട് പലതരം സിസ്റ്റുകൾ (cyst) അണ്ഡാശയത്തിൽ ഉണ്ടാകാം. അവ പാപ്പിലറി സിസ്റ്റുകളോ സൂഡോമൂസിനസ് സിസ്റ്റുകളോ (pseudomucinous cysts) ആയിരിക്കാനിടയുണ്ട്. കൂടാതെ ക്യാൻസറും വിരളമല്ല. അർബുദ ട്യൂമറുകളായ (malignant tumor) അഡിനോകാർസിനോമകൾ (adenocarcinoma), ക്രൂക്കൻബെർഗ് ട്യൂമർ, സാർക്കോമകൾ (sarcomas) എന്നിവയെല്ലാം അണ്ഡാശയത്തെ ബാധിക്കുന്ന പ്രധാന രോഗങ്ങളാണ്.
കൂടാതെ ഈ ഗ്രന്ഥികളുടെ അധിപ്രവർത്തനത്താൽ പെൺകുട്ടികളിൽ ദ്വിതീയ ലൈംഗികസ്വഭാവങ്ങൾ (secondary sexual characters) വളരെ നേരത്തെ പ്രത്യക്ഷമാകുകയും അതിനോടനുബന്ധിച്ച് അകാലാർത്തവം ഉണ്ടാകുകയും ചെയ്തേക്കാം. അണ്ഡാശയങ്ങളുടെ പ്രവർത്തനത്തിന്റെ മാന്ദ്യത്താൽ ആർത്തവരാഹിത്യം, ആർത്തവസംബന്ധമായ രോഗങ്ങൾ, ഗർഭാശയത്തിന്റെ വളർച്ചക്കുറവ്, ലൈംഗികതാല്പര്യക്കുറവ്, യോനിവരൾച്ച അഥവാ ലൂബ്രിക്കേഷൻ ഇല്ലായ്മ, യോനിയിലെ അണുബാധ, ലൈംഗികമായി ബന്ധപ്പെടുമ്പോൾ വേദന/ബുദ്ധിമുട്ട് എന്നീ ലക്ഷണങ്ങളും ഉണ്ടാകാവുന്നതാണ്. ജനനേന്ദ്രിയസംബന്ധമായ പല അപാകതകൾക്കും ഇതു കാരണമാകും. ഹോർമോണുകളുടെ അഭാവത്തിൽ ദ്വിതീയ ലൈംഗിക സ്വഭാവങ്ങളും കുറഞ്ഞെന്ന് വരാം. ഈ ഹോർമോണുകളുടെ സ്രാവം മധ്യവയസ്കരായ സ്ത്രീകളിൽ താനേ നിന്നുപോകുന്നതിനാൽ ആർത്തവം പിന്നീടുണ്ടാകുന്നില്ല. അതിനാൽ അണ്ഡാശയങ്ങളിലെ ഹോർമോണുകളുടെ പ്രഭാവപ്രസരണത്തിനു വിധേയമാകുന്ന ഗർഭാശയം തുടങ്ങിയ എല്ലാ അവയവങ്ങൾക്കും ഈ കാലഘട്ടത്തിൽ ലോപനം സംഭവിക്കുന്നു.
അവലംബം
വർഗ്ഗം:അന്തഃസ്രാവീ വ്യൂഹം
മണക്കാട് നരസിംഹസ്വാമി ക്ഷേത്രം
തൊടുപുഴ താലുക്കിൽ മണക്കാട് പഞ്ചായത്തിൽ സ്ഥിതി ചെയ്യുന്ന  വളരെ പുരാതനമായ ഒരു ക്ഷേത്രം ആണ്‌ മണക്കാട് നരസിംഹ സ്വാമി ക്ഷേത്രം. ഇപ്പോൾ പുനരുദ്ധാരണ പ്രവർത്തനങ്ങൾ നടന്നു വരുന്നു.മകര മാസത്തിലെ തിരുവോണ നാളിൽ ആണ് ഉത്സവം.നരസിംഹ സ്വാമി ആണ് ഇവിടത്തെ മുഖ്യ പ്രതിഷ്ഠ. ശിവൻ, ഭഗവതി എന്നീ ഉപ പ്രതിഷ്ഠകളും ഉണ്ട്.
ലിവ് ഫ്രീ ഓർ ഡൈ ഹാർഡ്
ഡൈ ഹാർഡ് ഫിലിം സീരീസിലെ 2007 ൽ പുറത്തിറങ്ങിയ നാലാമത്തെ അമേരിക്കൻ ആക്ഷൻ ത്രില്ലർ ചിത്രമാണ് ലൈവ് ഫ്രീ അല്ലെങ്കിൽ ഡൈ ഹാർഡ്.
വടക്കേ അമേരിക്കയ്ക്ക് പുറത്ത് ഡൈ ഹാർഡ് 4.0 എന്നാണ് അറിയപ്പെടുന്നത്. ലെൻ വൈസ്‌മാൻ സംവിധാനം ചെയ്ത ചിത്രത്തിൽ ജോൺ മക്ളൈൻ ആയി ബ്രൂസ് വില്ലിസ് അഭിനയിച്ചു. അമേരിക്കൻ സ്റ്റേറ്റ് ന്യൂ ഹാംഷെയറിന്റെ സ്റ്റേറ്റ് മുദ്രാവാക്യം ആയ "ലൈവ് ഫ്രീ അല്ലെങ്കിൽ ഡൈ ഹാർഡ്" എന്ന വാക്യം ആണ് ചിത്രത്തിന്റെ പേരായി സ്വീകരിച്ചത്. അമേരിക്കൻ സർക്കാറിന്റെ വിവിധ വെബ്‌സൈറ്റുകളെ ഹാക്കുചെയ്യുന്ന സൈബർ തീവ്രവാദികളെ തടയാൻ സിനിമയിൽ ന്യൂ യോർക്ക് പോലീസ് ഡിറ്റക്റ്റീവ് ജോൺ മക്ളൈൻ പരാജയപ്പെടുത്തുന്നതാണ് കഥയുടെ ഉള്ളടക്കം. ബ്രിട്ടീഷ് ജേർണലിസ്ററ് ആയ ജോൺ കാർലിൻ വയർഡ് മാസികയ്ക്കായി 1997-ൽ എഴുതിയ "എ ഫെയർ‌വെൽ ടു ആർമ്സ്" എന്ന ലേഖനത്തെ അടിസ്ഥാനമാക്കിയാണ് ഈ ചിത്രം നിർമ്മിച്ചത്..
ലൈവ് ഫ്രീ ഓർ ഡൈ ഹാർഡ് 2007 ജൂൺ 27 ന് ആണ് റിലീസ് ചെയ്തത്. ഈ ചിത്രം മൊത്തം 383.4 മില്യൺ ഡോളർ അന്താരാഷ്ട്ര തലത്തിൽ കളക്ഷൻ നേടി. ഇത് ഡൈ ഹാർഡ് സീരീസിൽ ഏറ്റവും കൂടുതൽ വരുമാനം നേടുന്ന ചിത്രമായി മാറി. നിരൂപകരിൽ നിന്ന് ഇതിന് നല്ല പ്രതികരണമാണ് ലഭിച്ചത്, ഡൈ ഹാർഡ് സീരീസിനുള്ള ഒരു തിരിച്ചുവരവാണ് ഈ സിനിമയെ അവർ വിശേഷിപ്പിച്ചത്. എം‌പി‌എ‌എയിൽ നിന്ന് പി‌ജി -13 റേറ്റിംഗോടെ തീയറ്ററുകളിൽ റിലീസ് ചെയ്യുന്ന ഒരേയൊരു ഡൈ ഹാർഡ് ചിത്രമാണിത്. അതിനുശേഷം അഞ്ചാമത്തെ ചിത്രം എ ഗുഡ് ഡേ ടു ഡൈ ഹാർഡ് 2013 ൽ പുറത്തിറങ്ങി.
പ്ലോട്ട്
ചിത്രത്തിന്റെ തുടക്കത്തിൽ മായി ലിൻ എന്ന തോമസ് ഗബ്രിയേലിന്റെ ക്രിമിനൽ സംഘത്തിൽ പെട്ട സ്ത്രീ പണം നൽകാമെന്ന് തെറ്റിധരിപ്പിച്ചു പല കമ്പ്യൂട്ടർ ഹാക്കർമ്മാരിൽ നിന്ന് വിവരങ്ങൾ ചോർത്തുന്നു. അത്പോലെ തന്നെ മാത്യു ഫെറെൽ എന്ന ഹാക്കറിൽ നിന്ന് സെക്യൂരിറ്റി സിസ്റ്റം ചെക്ക് ചെയ്യുന്നു എന്ന വ്യാജനേ ഒരു അൽഗോരിതം പ്രോഗ്രാം വാങ്ങുന്നു. ആവശ്യം കഴിയുമ്പോൾ തങ്ങളെ ട്രാക്ക് ചെയ്യാതിരിക്കാൻ ഇവരെ എല്ലാം സ്ഫോടനം നടത്തി കൊല്ലുന്നു. ഇതിനൊപ്പം അവർ സർക്കാർ വെബ്സൈറ്റുകളെ ആക്രമിക്കുന്നു. എഫ്ബിഐ അതിന്റെ സൈബർ സുരക്ഷാ വിഭാഗത്തിലെ ഡെപ്യൂട്ടി ഡയറക്ടർ ബൗമൻ അന്വഷത്തിനായി രാജ്യത്തുള്ള എല്ലാ പ്രധാന കമ്പ്യൂട്ടർ ഹാക്കർമ്മരേയും കണ്ടെത്താനായി ലോക്കൽ പോലീസ് ഡിപ്പാർമെന്റിന്റെ സഹായം ആവശ്യപ്പെടുന്നു. അതിൽ മാത്യു ഫെറലിനെ അന്വേഷിക്കാൻ ജോൺ മക്ലെയിന് സന്ദേശം ലഭിക്കുന്നു. ഈ സമയം ഫെറലിനെ കൊല്ലാനായി ലിൻ അയച്ച ഭീകരർ ഫെറലിന്റെ അപ്പാർട്മെന്റിൽ സ്ഫോടനം നടത്താനുള്ള തയാറെടുപ്പുകൾ നടത്തവേ മക്ലെയിൻ അവിടെ എത്തിച്ചേരുന്നു. മക്ലെയിൻ ഫെറലിനെ ഭീകരരിൽ നിന്ന് രെക്ഷപെടുത്തുന്നു. അതേസമയം, ഗതാഗത ഗ്രിഡുകളുടെയും സ്റ്റോക്ക് മാർക്കറ്റിന്റെയും നിയന്ത്രണം ഏറ്റെടുക്കാൻ ഭീകരരുടെ തലവൻ തോമസ് ഗബ്രിയേൽ തന്റെ ഹാക്കർമാരോട് ആവശ്യപ്പെടുന്നു, അവർ എല്ലാ ട്രാഫിക് ലൈറ്റുകളും പച്ചയാക്കി റോഡിൽ അപകടങ്ങൾ ഉണ്ടാക്കുന്നു. വിഷവാതകത്തിന്റെ മുന്നറിയിപ്പ് അലാം ഓണാക്കി എല്ലാ ഗവണ്മെന്റ് ജീവനക്കാരെയും ഭീതിപ്പെടുത്തുന്നു.
മക്ലെയിൻ ഫെറലുമായി ബൗമനെ കാണാനായി വാഷിംഗ്‌ടൺ ഡിസിയിൽ എത്തുന്നു, അവിടെ ബൗമാനും കൂട്ടർക്കും എവിടെ നിന്നാണ് ആക്രമണം ഉണ്ടാകുന്നതെന്ന് കണ്ടെത്താൻ കഴിയുന്നില്ല. അതേസമയം അമേരിക്കയെ ഭീഷണിപ്പെടുത്തുന്ന ഒരു വീഡിയോ രാജ്യത്തുടനീളം ഗബ്രിയേൽ സംപ്രേഷണം ചെയ്യുന്നു. ഇത് ശ്രദ്ധയിൽ പെട്ട ഫെറൽ മക്ലെയ്‌നോട് ഇതൊരു ഫെയർ സെയിൽ എന്ന മൂന്നു സ്റ്റെപ് ഉള്ള ഒരു ഹാക്കിങ് പ്രവൃത്തി ആണെന്ന് പറയുന്നു. ആദ്യം സ്റ്റെപ്പിൽ രാജ്യത്തെ ട്രാൻസ്‌പോർട്, ട്രാഫിക് എന്നി കമ്പ്യൂട്ടർ സിസ്റ്റത്തിന്റെ നിയന്ത്രണം ഏറ്റെടുക്കുക, രണ്ടാമത്തേത് ടെലികോം, സാറ്റലൈറ്റ്,ഫിനാൻഷ്യൽ,ഷെയർ മാർക്കറ്റ് എന്നിവയുടെ കണ്ട്രോൾ, മൂന്നാമത്തേത് വാട്ടർ, എലെക്ട്രിസിറ്റി, ഗ്യാസ് സപ്ലൈ എന്നിവയുടെയും കണ്ട്രോൾ ഹാക്ക് ചെയ്യുക, ഇതാണ് ഫയൽ സെയിൽ എന്ന് കൊണ്ട് അർത്ഥമാക്കുന്നത് എന്ന് ഫെറൽ ഓർമിപ്പിക്കുന്നു. ഈ സംഭാഷണം കേട്ട ബൗമൻ ഫയർ സെയിൽ അല്ലെന്നും ആണെങ്കിൽ ഇതിൽ ഫെരലിന് പങ്ക് ഉണ്ടെന്നും പറയുന്നു. അങ്ങനെ അല്ല ഫിറലിനെ കൊല്ലാൻ പ്രൊഫഷണലുകളെ അയച്ചതെന്തിന് എന്നും ഫെറൽ കൊല്ലപ്പെടണമെന്ന് ആരോ ആഗ്രഹിക്കുന്നു എന്നും മക്ലെയിൻ പറയുന്നു. എങ്കിൽ ഫെറീലിനെക്കുറിച്ച് കൂടുതൽ അറിയാനായി എഫ്ബിഐ ഹോംലാൻഡ് സെക്യുരിറ്റി ക്വാർട്ടേസിലേക്ക് കൊണ്ട് പോകാൻ മക്ലെയ്‌നോട് ബൗമൻ ആവശ്യപ്പെടുന്നു. മക്ക്ലെയ്നോട് യാത്രാമധ്യേ ലിന്നിനായി ഒരു മാത്തമറ്റിക്കൽ കമ്പ്യൂട്ടർ അൽഗോരിതം ഉണ്ടാക്കി നൽകി എന്നും അത്‌ ദുരുപയോഗം ചെയ്യാനാണ് എന്ന് തനിക്ക് അറിയില്ലായിരുന്നു എന്നും വെളിപ്പെടുത്തുന്നു. ശേഷം പോലീസ് വാഹനത്തിലെ വയർലെസ്സ് കമാൻഡ് ഹാക്ക് ചെയ്ത് ലിൻ അവരെ തെററായ വഴിലേക്ക് കൊണ്ട് പോകുന്നു. ലിന്നിന്റെ ശബ്ദം ഫെറൽ തിരിച്ചറിയുന്നു. അങ്ങനെ മക്ലെയ്‌നും ഗബ്രിയേലും തമ്മിൽ സംസാരിക്കുന്നു. ഗബ്രിയേൽ മക്ലെയ്‌ന്റെ ബാങ്ക് അക്കൗണ്ടിലെ പണം മുഴുവനും കാലിയാക്കുന്നു. ഫെറലിനെ കൊന്നാൽ തന്റെയും തന്റെ കുടുംബത്തിനും കഴിയാനുള്ള എല്ലാ സഹായങ്ങളും ചെയ്യാമെന്ന് പറയുന്നു. അനുസരിക്കാൻ തയ്യാറല്ല എന്നറിയുമ്പോൾ ഹെലികോപ്റ്റർ മുഖേന ആക്രമിക്കുന്നു. ഡ്രൈവർ ആയ ഏജന്റ് ജോൺസൻ കൊല്ലപ്പെടുന്നു, മക്ലെയിൻ കാറിന്റെ ഡ്രൈവിംഗ് സീറ്റിൽ എത്തി ഒരു ടണലിൽ കയറി രക്ഷപെടുന്നു.
യു‌എസ് ക്യാപിറ്റോൾ കെട്ടിടം തകർക്കുന്ന രണ്ടാമത്തെ ഫേക്ക് വീഡിയോ ഗബ്രിയേൽ സംപ്രേഷണം ചെയ്യുന്നു, ഇത് പൊതുജനങ്ങളിൽ പരിഭ്രാന്തി സൃഷ്ടിക്കുന്നു. ഗബ്രിയേലിന്റെ അടുത്ത ലക്ഷ്യം പവർ ഗ്രിഡാണെന്ന് ഫെറൽ ഊഹിക്കുന്നു, ഫെറലും മക്ക്ലെയ്നും വെസ്റ്റ് വിർജീനിയയിലെ കിഴക്കൻ സോൺ മുഴുവനും എലെക്ട്രിസിറ്റി സപ്ലൈ ചെയ്യുന്ന പവർ സ്റ്റേഷനായ മിഡിൽടൗണിലേക്ക് പോകുന്നു. ആ സമയം ലിൻ നയിക്കുന്ന ഒരു ടീം മിഡിൽടൗണിന്റെ നിയന്ത്രണം ഏറ്റെടുക്കുന്നു. എന്നിട്ട് ഓരോരോ പ്രദേശത്തെ പവർ സപ്ലൈ ഷഡ്ഡൌൺ ചെയ്യുന്നു. മക്ക്ലെയ്നും ഫാരെലും അവിടെ എത്തി ഈ പ്രവൃത്തി തടയുന്നു, അക്രമികളെ മുഴുവനും കൊല്ലുന്നു, മക്ക്ലെയ്നുമായുള്ള പോരാട്ടത്തെത്തുടർന്ന് ലിൻ മരണമടയുന്നു. ഇതറിയാതെ ഗബ്രിയേൽ ലിന്നിനെ ഫോണിൽ കോൺടാക്ട് ചെയ്യുന്നു. ഫെറൽ ഫോൺ റൂട്ട് ചെയ്ത് ഗ്രബ്രിയലിന്റെ ഫോട്ടോ ബൗമനയക്കുന്നു.
ഇതിന്റെ പിന്നിൽ ഗബ്രിയേൽ ആണ് എന്നറിഞ്ഞ മക്ലെയിൻ ഫെറലിനോട് സൈബർ സഹായം ആവശ്യപ്പെടുന്നു, അങ്ങനെ അവർ ബാൾട്ടിമോറിൽ താമസിക്കുന്ന കമ്പ്യൂട്ടർ സൂപ്പർമാനും ഫെറലിന്റെ സുഹൃത്തുമായ വാർലോക്ക് എന്നയാളിന്റെ അടുത്തെത്തുന്നു.
ഗബ്രിയലിനെക്കുറിച്ച് അറിയണം എന്ന് കേട്ട വാർലോക്ക് ആദ്യം വിവരങ്ങൾ ഒന്നും നൽകാൻ തയാറാവുന്നില്ല, മക്ലെയിൻ ഭീഷണിപ്പെടിത്തിയപ്പോൾ തയ്യാറാവുന്നു.
നാലു വർഷങ്ങൾക്ക് മുമ്പ് ഗബ്രിയേൽ സുരക്ഷ വിഭാഗത്തിൽ ജോലി ചെയ്യുമ്പോൾ ഈ രാജ്യത്തെ സൈബർ സുരക്ഷാ  വിഭാഗത്തിൽ ആർക്കും നുഴഞ്ഞു കയറാം എന്ന് മുന്നറിയിപ്പ് കൊടുത്തതായി വാർലോക്ക് പറയുന്നു.
ഫെറൽ നിർമിച്ച അൽഗോരിതം ഗബ്രിയേൽ ഉപയോഗിക്കുന്നു എന്നും വാർലോക്ക് പറയുന്നു. തനിക്കറിയാമെന്നും എന്തിനാണ് അത് ഉപയോഗിക്കുന്നത് എന്നും ഫെറൽ ചോദിക്കുന്നു. അതേക്കുറിച്ചു താൻ അന്വേഷിച്ചു കൊണ്ടിരിക്കുകയാണെന്ന് എന്നും ആ പ്രോഗ്രാം ഫോർമുല ടെംപ്ലേറ്റ് സാമൂഹിക സുരക്ഷാ അഡ്മിനിസ്ട്രേഷനാണ് ഉപയോഗിക്കുന്നെതെന്നും പക്ഷേ അവിടെ അതൊന്നും അല്ല സംഭവിക്കുന്നത്. വുഡ്ലോണിൽ വലിയ അളവിൽ പവർ ഉപയോഗിക്കുന്നു എന്നും ചില്ലിങ് ടവർ ഹീറ്റ് ആകുന്നു എന്നും വാർലോക്ക് ആ നെറ്റ്‌വർക്ക് ഹാക്ക് ചെയ്തു കാട്ടികൊടുക്കുന്നു.
ഗബ്രിയേൽ തന്റെ നെറ്റ്‌വർക്ക് ഹാക്ക് ചെയ്തതിനു വാർലോക്കിനെ ഭീഷണിപ്പെടുത്തുന്നു. എന്നിട്ട് മക്ലെയ്‌നുമായി  സംസാരിക്കുന്നു ഈ സമയം വാർലോക്ക് ഗബ്രിയേൽ വുഡ്ലോണിൽ ആണെന്ന് കണ്ടുപിടിക്കുന്നു. ഈ സമയം തന്നെ ലിഫ്റ്റ് അകപ്പെട്ട മക്ലെയ്‌ന്റെ മകളെ സുരക്ഷ ഉദ്യോഗസ്ഥർ എന്ന വ്യാജേന ഗബ്രിയേൽ കിഡ്നാപ് ചെയ്യുന്നു.
മക്ലെയ്‌നും ഫെറലും വുഡ്ലോണിലേക്ക് എത്തുന്നു. ഫെറൽ വുഡ്ലോണിൽ നിന്നും സെക്യൂരിറ്റി അലാറം ഓൺ ചെയ്യുന്നു. അവിടെ ആരെങ്കിലും അതിക്രമിച്ചു കയറിയാൽ തങ്ങൾക്ക് ഇൻഫോമേഷൻ കിട്ടുമെന്നും, അങ്ങനെ അവിടെ ഭീകരർ എത്തിയിട്ടുണ്ട് എന്ന് വൈറ്റ് ഹൗസിൽ നിന്ന് അയച്ച ഒഫീഷ്യലുകൾ സംസാരിക്കുന്നത് കേട്ട ബൗമൻ എന്താണ് വുഡ്ലോൺ എന്ന് ചോദിക്കുന്നു. വുഡ്ലോൺ വേൾഡ് ട്രേഡ് സെന്റർ ആക്രമണത്തിന് ശേഷം നടപ്പിലാക്കിയ  ഒരു സുരക്ഷാ സംവിധാനം ആണെന്നും, എന്തെങ്കിലും സൈബർ ആക്രമണം ഉണ്ടായാൽ രാജ്യത്തെ മുഴുവൻ ബാങ്കിംഗ്, ഷെയർ മാർക്കറ്റ്, കോർപ്പറേറ്റ് റെക്കോർഡ്‌സ്, ഗവണ്മെന്റ് ഫണ്ട്‌സ് എന്നിവയുടെ എല്ലാ രേഖകളും വുഡ്ലോണിലെ സൂപ്പർ കമ്പ്യൂട്ടറിൽ ഓട്ടോമാറ്റിക്കലി ബാക്കപ്പ് ആയി സേവ് ആകും എന്ന് പറയുന്നു. ഇതിൽ ഗബിയേലിന് എന്താണ് ലാഭം എന്ന് ബൗമൻ ചോദിക്കുമ്പോൾ ആ രേഖകൾ ഉപയോഗിച്ച്
ഗബ്രിയേലിനു കോടീശ്വരൻ ആകാനും അല്ലെങ്കിൽ അത്‌ നശിപ്പിച്ചു ഈ രാജ്യത്തിൽ സാമ്പത്തിക പ്രതിസന്ധി ഉണ്ടാക്കാനും കഴിയുമെന്ന് ഒഫീഷ്യലുകൾ പറയുന്നു. എനിക്ക് പോലും അറിയാത്ത ഈ രഹസ്യം ഗബ്രിയേൽ എങ്ങനെ അറിഞ്ഞു എന്ന് ബൗമൻ ചോദിക്കുന്നു, അത്‌ മുമ്പ് സുരക്ഷാ വിഭാഗത്തിലുണ്ടായിരുന്ന ഗബ്രിയേലിന്റെ തന്നെ ഡിസൈൻ ആണെന്നും പറയുന്നു. ഇത്രയുംനാൾ ഇത് തന്നെ അറിയിക്കാത്തതിൽ ബൗമൻ ഒഫിഷ്യലുകളോട് ദേഷ്യപ്പെടുന്നു.
മക്ലെയ്‌നും ഫെറലും വുഡ്ലോണിലേക്ക് എത്തിയതായി ഗബ്രിയേൽ മനസിലാക്കി അവരെ തടയാൻ ആളെ അയക്കുന്നു. മക്ലെയ്‌നും ഫെറലും രണ്ട് വഴിക്കായി പിരിയുന്നു. ഡാറ്റാ കോപ്പി ചെയ്തു കൊണ്ടിരുന്ന എമേഴ്സൺ എന്ന ഗബ്രിയേലിന്റെ ജോലിക്കാരനോട് തകരാറു സംഭവിച്ച കൂളിംഗ് ടവർ ചെക്ക് ചെയ്യാൻ പറയുന്നു, ഈ സമയം വുഡ്ലോണിലേക്ക് പോകാൻ ബൗമൻ തയാറാകുന്നു. എമേഴ്സൺ അവിടെ നിന്ന് പോയ ശേഷം ഫെറൽ വഴി തെറ്റി അവിടെ എത്തുന്നു. തന്റെ അൽഗോരിതം  ആണ് ഉപയോഗിക്കുന്നത് എന്ന അറിഞ്ഞ ഫെറൽ ഡോർ ലോക്ക് ഈസി ആയി തുറക്കുന്നു. സാമ്പത്തികമായ എല്ലാ രേഖകളും കോപ്പി ആയ നെറ്റ്‌വർക്കിൽ ഫിറൽ കോഡ് സെറ്റ് ചെയ്യുന്നു. അപ്പോഴേക്കും എമേഴ്സൺ എത്തുന്നു. തന്നെ കൊന്നാൽ ആർക്കും ഈ കോഡ് അഴിക്കാൻ കഴിയില്ല എന്ന് പറയുന്നു. ഫിറലിനെ എമേഴ്സൺ ഗബ്രിയേലിനടുത്തു എത്തിക്കുന്നു.
ഇനി ഇവിടെ തുടരുന്നത് സുരക്ഷ അല്ലെന്ന് മനസിലാക്കിയ ഗബ്രിയേൽ ഫാരലിനെയും ലൂസിയെയും കൂടെ കൊണ്ടുപോകുന്നു. ഫയർസെയിൽ ഹാക്കിംഗ് നടത്താൻ ഉപയോഗിച്ച ട്രക്കിൽ കയറിപ്പറ്റിയ മക്ലെയിൻ ഡ്രൈവറെ കൊല്ലുന്നു എന്നിട്ട് ഗബ്രിയേൽ ഉള്ള വാഹനം ചേസ് ചെയ്യാൻ ശ്രമിക്കുന്നു. അതോടൊപ്പം ട്രക്കിന്റെ റേഡിയോ വഴി വാർലോക്കിനോട് ബൗമനെ കണക്ട് ചെയ്യാൻ പറയുന്നു. മക്ലെയിൻ ബൗമനോട് ഗബ്രിയേലിന്റെ വാഹനത്തിന്റ വിവരങ്ങൾ നൽകുന്നു. താൻ കൊല്ലപ്പെട്ടാൽ ഗബ്രിയേലിനെ അറസ്റ് ചെയ്യണമെന്ന് പറയുന്നു. ബൗമൻ ഗബ്രിയേലിനെ ലക്ഷ്യം വച്ചു ഒരു യുദ്ധവിമാനം അയക്കുന്നു. ഇതു മനസിലാക്കിയ ഗബ്രിയേൽ വിമാനത്തിന്റെ കമാൻഡ് ഹാക്ക് ചെയ്തു ട്രക്കിനെ ആക്രമിക്കാൻ ഓർഡർ നൽകുന്നു. ട്രക്ക് തകർന്നെങ്കിലും മക്ലെയിൻ രക്ഷപെടുന്നു. തുടർന്ന് ഗബ്രിയേൽ അടുത്തുള്ള ഒരു വെയർഹൌസിലേക്ക് കയറുന്നു എന്നിട്ട് ഫെറലിനോട് താൻ സെറ്റ് ചെയ്ത ലോക്ക് എൻ‌ക്രിപ്റ്റ് ചെയ്യണം എന്ന് ആവശ്യപ്പെടുന്നു ഫിറൽ വിസമ്മതിക്കുമ്പോൾ, ഗബ്രിയേൽ കാൽമുട്ടിന് നേരെ വെടിയുതിർക്കുകയും വഴങ്ങിയില്ലേൽ ലൂസിയെ കൊല്ലുമെന്ന് ഭീഷണിപ്പെടുത്തുകയും ചെയ്തു. അപ്പോഴേക്കും മക്ലെയിൻ വന്ന് ഗബ്രിയേലിന്റെ രണ്ട് സഹായികളെ കൊല്ലുന്നു, പക്ഷേ അവശേഷിക്കുന്ന അവസാന സഹായിയായ എമേഴ്സൺ ലൂസിയെ ഗൺ പോയിന്റിൽ നിറുത്തുന്നു. മക്ലെയ്‌നെ കൊല്ലാനായി ഗബ്രിയേൽ മക്ലെയിന്റെ തോളിൽ തോക്ക് വയ്ക്കുന്നു, എന്നിട്ട് ഫിറലിനോട് കോഡ് അഴിക്കാൻ പറയുന്നു. ഈ സമയം ട്രിഗർ വലിച്ചു തന്നെത്താന വെടി ഉതിർക്കുന്നു. തന്റെ തോളിലൂടെ വെടിയുണ്ട കയറി പിറകിൽ നിന്ന ഗബ്രിയേലിനെ കൊല്ലുന്നു. ഈ സമയം ശ്രദ്ധ മാറിയ എമേഴ്സണെ മക്ലെയ്‌ന്റെ തോക്ക് ഉപയോഗിച്ച് ഫിറൽ കൊല്ലുന്നു. എല്ലാ കഴിഞ്ഞതിനു ശേഷം ബൗമൻ അവിടെ എത്തിച്ചേരുന്നു.
നിർമ്മാണം
1998 ലെ എനിമി ഓഫ് സ്റ്റേറ്റ് എന്ന സിനിമയുടെ തിരക്കഥാകൃത്ത് ഡേവിഡ് മാർക്കോണി എഴുതിയ ഡബ്ല്യുഡബ്ല്യു 3.കോം എന്ന തിരക്കഥയെ അടിസ്ഥാനമാക്കിയാണ് ചിത്രത്തിന്റെ ഇതിവൃത്തം. ജോൺ കാർലിന്റെ വയർഡ് മാഗസിൻ ലേഖനം "ആയുധങ്ങളോടുള്ള വിടവാങ്ങൽ" എന്ന തലക്കെട്ടിൽ, മാർക്കോണി അമേരിക്കയ്‌ക്കെതിരായ സൈബർ-ഭീകരാക്രമണത്തെക്കുറിച്ചുള്ള ഒരു തിരക്കഥ തയ്യാറാക്കി. ഒരു രാജ്യത്തിന്റെ ഗതാഗതം, ടെലികമ്മ്യൂണിക്കേഷൻ, ഫിനാൻഷ്യൽ, യൂട്ടിലിറ്റി ഇൻഫ്രാസ്ട്രക്ചർ സിസ്റ്റങ്ങൾ എന്നിവയ്ക്കെതിരായ മൂന്ന് ഘട്ടങ്ങളായുള്ള ഏകോപിത ആക്രമണത്തെ ചിത്രീകരിക്കുന്ന "ഫയർ സെയിൽ" എന്നാണ് ആക്രമണ നടപടിക്രമം. 2001 സെപ്റ്റംബർ 11 ആക്രമണത്തിനുശേഷം, പദ്ധതി സ്തംഭിച്ചു, വർഷങ്ങൾക്കുശേഷം ഉയിർത്തെഴുന്നേൽക്കുകയും ഡ Dou ഗ് റിച്ചാർഡ്സണും ഒടുവിൽ മാർക്ക് ബോംബാക്കും ലൈവ് ഫ്രീ അല്ലെങ്കിൽ ഡൈ ഹാർഡ് എന്ന് മാറ്റിയെഴുതുകയും ചെയ്തു.
കമ്പ്യൂട്ടറുകളെയും സൈബർ ഭീകരതയെയും ചുറ്റിപ്പറ്റിയുള്ള ഈ ചിത്രത്തെ ഡൈ ഹാർഡ് 4.0 എന്ന് വിളിക്കുമെന്ന് വില്ലിസ് 2005 ൽ പറഞ്ഞു. ചിത്രത്തെ ഡൈ ഹാർഡ്: റീസെറ്റ് എന്ന് വിളിക്കണമെന്ന് ഐ‌ജി‌എൻ പിന്നീട് റിപ്പോർട്ട് ചെയ്തു. ഇരുപതാം നൂറ്റാണ്ടിലെ ഫോക്സ് പിന്നീട് ലൈവ് ഫ്രീ അല്ലെങ്കിൽ ഡൈ ഹാർഡ് എന്ന് തലക്കെട്ട് പ്രഖ്യാപിക്കുകയും 2007 ജൂൺ 29 ന് റിലീസ് തീയതി നിശ്ചയിക്കുകയും ചെയ്തു. 2006 സെപ്റ്റംബറിൽ ചിത്രീകരണം ആരംഭിച്ചു. ന്യൂ ഹാംഷെയറിന്റെ സ്റ്റേറ്റ് മുദ്രാവാക്യമായ " ലൈവ് ഫ്രീ അല്ലെങ്കിൽ ഡൈ " അടിസ്ഥാനമാക്കിയുള്ളതാണ് തലക്കെട്ട്, ഇത് ജനറൽ ജോൺ സ്റ്റാർക്കിന്റെ ഉദ്ധരണിയാണ്. അന്താരാഷ്ട്ര ട്രെയിലറുകൾ ഡൈ ഹാർഡ് 4.0 ശീർഷകം ഉപയോഗിക്കുന്നു, ഈ ചിത്രം വടക്കേ അമേരിക്കയ്ക്ക് പുറത്ത് ആ തലക്കെട്ടോടെ പുറത്തിറങ്ങി. ചിത്രത്തിന്റെ ഡിവിഡി കമന്ററിയുടെ തുടക്കത്തിൽ, വൈസ്മാനും വില്ലിസും ഡൈ ഹാർഡ് 4.0 എന്ന ശീർഷകത്തിന് മുൻഗണന നൽകുന്നു.
വിഷ്വൽ ഇഫക്റ്റുകൾ
സിനിമയിലുടനീളം ഉപയോഗിക്കുന്ന വിഷ്വൽ ഇഫക്റ്റുകൾക്കായി, നടൻ ബ്രൂസ് വില്ലിസും സംവിധായകൻ ലെൻ വൈസ്മാനും പരിമിതമായ അളവിൽ സിജിഐ ഉപയോഗിക്കാൻ ആഗ്രഹിക്കുന്നുവെന്ന് പ്രസ്താവിച്ചു. ഒരു വി‌എഫ്‌എക്സ് നിർമ്മാതാവ് പറഞ്ഞു, “ഞങ്ങൾക്ക് ട്രാൻസ്ഫോർമറുകളും മറ്റ് വലിയ സിജി മൂവികളും പുറത്തുവന്നിട്ടുള്ളതിനാൽ, ഇത് കൂടുതൽ യഥാർത്ഥമായി അനുഭവപ്പെടേണ്ടതുണ്ട്. ഒരു ഡൈ ഹാർഡ് എന്നതിന്റെ അഗ്രം നൽകുന്നതിന് ഇത് ഒരുതരം പ്രായോഗിക യാഥാർത്ഥ്യത്തിൽ ഉൾപ്പെടുത്തേണ്ടതുണ്ട്. " ഡിജിറ്റൽ ഡൈമൻഷൻ, ദി അനാഥാലയം, ആർ! ഒട്ട്, പിക്സൽ മാജിക്, അമാൽഗമേറ്റഡ് പിക്സലുകൾ തുടങ്ങിയ കമ്പനികൾ ചിത്രത്തിന്റെ വിഷ്വൽ ഇഫക്റ്റുകളെ സഹായിച്ചു.
ചിത്രത്തിലെ 200 വിഷ്വൽ എഫക്റ്റ് ഷോട്ടുകളിൽ ഡിജിറ്റൽ ഡൈമൻഷൻ പ്രവർത്തിച്ചിട്ടുണ്ട്, ജോൺ മക്ക്ലെയ്ൻ, മാറ്റ് ഫാരെൽ എന്നീ കഥാപാത്രങ്ങൾ രണ്ട് കാറുകൾക്കിടയിൽ വളഞ്ഞിരിക്കുന്നതായി കാണിക്കുന്ന സീക്വൻസ് ഉൾപ്പെടെ, മറ്റ് കാറുകൾക്ക് മുകളിൽ മറ്റൊരു കാർ ഇറങ്ങുന്നു. ഈ പ്രഭാവം നേടുന്നതിന്, ഒരു ക്രെയിൻ കാറിനെ യാങ്കുചെയ്ത് കേബിളുകൾ വലിച്ചെടുക്കുന്ന രണ്ട് കാറുകളിലേക്ക് വായുവിലേക്ക് എറിഞ്ഞു. ലൈറ്റിംഗ് ക്രമീകരിച്ചതിനുശേഷം കാർ സ്റ്റണ്ടിന്റെ ഫൂട്ടേജിലേക്ക് രണ്ട് പ്രതീകങ്ങളും സംയോജിപ്പിച്ച് സിജിഐ ഗ്ലാസും അവശിഷ്ടങ്ങളും ചേർത്തപ്പോഴാണ് ഷോട്ട് പൂർത്തിയായത്. അതേ ശ്രേണിയിൽ, ജോൺ മക്ലെയ്ൻ ഒരു ഹെലികോപ്റ്റർ നശിപ്പിക്കുന്നു, ഗബ്രിയേലിന്റെ നിരവധി സഹായികൾ ഒരു കാറുമായി ഇടിച്ച് ഓടിക്കുന്നു. ഗബ്രിയേലിന്റെ സഹായികളിലൊരാളായ റാൻഡ് ഹെലികോപ്റ്ററിൽ നിന്ന് ചാടിവീഴുന്ന ആദ്യ ടേക്ക് ചിത്രീകരിച്ചാണ് ഇത് സാധിച്ചത്, അടുത്ത ടേക്കിൽ കാർ വയറുകളിലൂടെ ഉയർത്തുന്നതിനാൽ സ്റ്റേഷണറി ഹെലികോപ്റ്ററിലേക്ക് മുന്നോട്ട് നീങ്ങുന്നു. ഷോട്ടിന്റെ അവസാന കാഴ്‌ച രണ്ടും എടുക്കുന്നു, അവശിഷ്ടങ്ങൾക്കും ചലിക്കുന്ന റോട്ടർ ബ്ലേഡുകൾക്കുമായി സിജിഐ ചേർത്തു. ട്രാഫിക് കൂട്ടിയിടികൾക്കും നിരവധി സർക്കാർ കെട്ടിടങ്ങളിൽ നിന്ന് പലായനം ചെയ്യുന്നതിനും ധാരാളം കാറുകൾ ചേർക്കുന്നതിനും കമ്പനി സഹായിച്ചു.
ഡിജിറ്റൽ പരിതസ്ഥിതിയും 1000 ft സൃഷ്ടിച്ചുകൊണ്ട് അനാഥാലയം ചിത്രത്തിന്റെ അവസാന രംഗങ്ങളിലൊന്നിൽ ഉപയോഗിക്കാൻ ഒരു മൾട്ടി ലെവൽ ഫ്രീവേ ഇന്റർചേഞ്ച് വികസിപ്പിച്ചു. ബ്ലൂസ്‌ക്രീനിന് മുന്നിൽ നിർമ്മിച്ച നീളമുള്ള സർപ്പിള റാമ്പ്. ഫ്രീവേയിൽ ഒരു എഫ് -35 ജെറ്റ് മക്ക്ലെയ്നെ പിന്തുടരുമ്പോൾ, ഒരു ജെറ്റ് രംഗത്തെ ഡിജിറ്റലായി ചേർക്കുന്നതിന് സഹായിക്കുന്നതിന് ഒരു മിനിയേച്ചർ മോഡലും പൂർണ്ണ വലുപ്പത്തിലുള്ള പ്രോപ്പും നിർമ്മിച്ചു. ഒൻപത് അടി മോഡൽ 2006 നവംബർ മുതൽ 2007 ഫെബ്രുവരി വരെ നിർമ്മിച്ചു. ഫ്രീവേയ്‌ക്ക് സമീപം ജെറ്റ് സഞ്ചരിക്കുന്നതായി കാണിക്കുമ്പോൾ, പശ്ചാത്തലം മങ്ങിക്കാനും ചൂട് അലകളുടെ പ്രഭാവം സൃഷ്ടിക്കാനും എഡിറ്റർമാർ സോഫ്റ്റ്വെയർ 3 ഡി ഗ്രാഫിക്സ് പ്രോഗ്രാം മായ ഉപയോഗിച്ചു.
ചിത്രീകരണവും പരിക്കുകളും
വലത്ത്‌|ലഘുചിത്രം|200x200ബിന്ദു| ജസ്റ്റിൻ ലോംഗ്, ബ്രൂസ് വില്ലിസ്, ലെൻ വൈസ്മാൻ എന്നിവർ ബാൾട്ടിമോറിലെ ലൊക്കേഷനിൽ ചിത്രീകരണം നടത്തുന്നു. ലൈവ് ഫ്രീ അല്ലെങ്കിൽ ഡൈ ഹാർഡിനായുള്ള ചിത്രീകരണം 2006 സെപ്റ്റംബർ 23 ന് മേരിലാൻഡിലെ ബാൾട്ടിമോർ നഗരത്തിൽ ആരംഭിച്ചു. ചിത്രത്തിലുടനീളം നിരവധി രംഗങ്ങൾ ചിത്രീകരിക്കുന്നതിനായി ഒരു വലിയ സൗണ്ട് സ്റ്റേജിൽ എട്ട് വ്യത്യസ്ത സെറ്റുകൾ നിർമ്മിച്ചു. ചിത്രത്തിന്റെ അവസാന രംഗങ്ങളിലൊന്നിൽ ഉപയോഗിച്ച സെമി ട്രെയിലറിനായി ശബ്‌ദം റെക്കോർഡുചെയ്യുമ്പോൾ, എഞ്ചിൻ, ടയറുകൾ, വാഹനത്തിന് കേടുപാടുകൾ എന്നിവ റെക്കോർഡുചെയ്യാൻ 18 മൈക്രോഫോണുകൾ ഉപയോഗിച്ചു. ചിത്രത്തിന്റെ പോസ്റ്റ് പ്രൊഡക്ഷന് 16 ആഴ്ച മാത്രമേ എടുത്തിട്ടുള്ളൂ, സമാന സിനിമകൾ 26 ആഴ്ച ഉപയോഗിക്കുന്നത് സാധാരണമായിരുന്നു. ഇടത്ത്‌|ലഘുചിത്രം|200x200ബിന്ദു| ഒരു എഫ്ബിഐ പോലീസ് ഫോർഡ് ക്രൗൺ വിക്ടോറിയ പോലീസ് ഇന്റർസെപ്റ്റർ ചിത്രീകരണ സമയത്ത് ഉപയോഗിച്ചു. സാധ്യമായ പരിക്കുകൾ തടയുന്നതിനും ചിത്രത്തിന്റെ ഏറ്റവും ഉയർന്ന അവസ്ഥയിൽ തുടരുന്നതിനും, ചിത്രീകരണത്തിന് മുമ്പായി നിരവധി മാസങ്ങൾ വില്ലിസ് ദിവസവും പ്രവർത്തിച്ചു. 2007 ജനുവരി 24 ന് ഒരു പോരാട്ട രംഗത്തിനിടെ വില്ലിസിന് പരിക്കേറ്റു, സ്റ്റൈലെറ്റോ കുതികാൽ ധരിച്ച നടി മാഗി ക്യൂവിനായി വലത് കണ്ണിന് മുകളിൽ ഒരു സ്റ്റണ്ട് ഡബിൾ അടിച്ചു. സംഭവത്തെ "വലിയ കാര്യമൊന്നുമില്ല" എന്നാണ് വില്ലിസ് വിശേഷിപ്പിച്ചത്, എന്നാൽ ലെൻ വൈസ്മാൻ തന്റെ പരിക്ക് പരിശോധിച്ചപ്പോൾ, സാഹചര്യം മുമ്പ് കരുതിയിരുന്നതിനേക്കാൾ ഗുരുതരമാണെന്ന് അദ്ദേഹം മനസ്സിലാക്കി - ഡിവിഡി കമന്ററിയിൽ, അസ്ഥി കാണാനാകുന്ന മുറിവ് പരിശോധിക്കുന്നതിൽ വൈസ്മാൻ സൂചിപ്പിക്കുന്നു. വില്ലിസിനെ ആശുപത്രിയിൽ പ്രവേശിപ്പിക്കുകയും ഏഴ് തുന്നലുകൾ വലതു പുരികത്തിലൂടെ കടന്ന് കണ്ണിന്റെ മൂലയിലേക്ക് താഴുകയും ചെയ്തു. സിനിമയുടെ നോൺ-ലീനിയർ പ്രൊഡക്ഷൻ ഷെഡ്യൂൾ കാരണം, ഈ തുന്നലുകൾ അബദ്ധവശാൽ മക്ക്ലെയ്ൻ ഫാരെലിനെ ബോമാന് കൈമാറുന്ന രംഗത്ത് കാണാൻ കഴിയും.
ചിത്രീകരണത്തിലുടനീളം 200 മുതൽ 250 വരെ സ്റ്റണ്ട് ആളുകൾ ഉപയോഗിച്ചു. ബ്രൂസ് വില്ലിസിന്റെ സ്റ്റണ്ട് ഡബിൾ, ലാറി റിപ്പെൻക്രോഗർ 25 ft വീണു അബോധാവസ്ഥയിലായി. ഒരു അഗ്നി രക്ഷപ്പെടലിൽ നിന്ന് നടപ്പാതയിലേക്ക്. റിപ്പൻ‌ക്രോജറുടെ മുഖത്ത് എല്ലുകൾ ഒടിഞ്ഞു, നിരവധി വാരിയെല്ലുകൾ, ഒരു ശ്വാസകോശം, രണ്ട് കൈത്തണ്ടയിലും ഒടിവുകൾ. പരിക്കുകൾ കാരണം ഉത്പാദനം താൽക്കാലികമായി നിർത്തിവച്ചു. റിപ്പൻക്രോഗറിന്റെ മാതാപിതാക്കൾക്കായി വില്ലിസ് വ്യക്തിപരമായി ഹോട്ടൽ ബില്ലുകൾ അടയ്ക്കുകയും ആശുപത്രിയിൽ നിരവധി തവണ അദ്ദേഹത്തെ സന്ദർശിക്കുകയും ചെയ്തു.
കെവിൻ സ്മിത്ത് തന്റെ സംഭാഷണ പദമായ സോൾഡ്: ട്ട്: എ ത്രീവെനിംഗ് വിത്ത് കെവിൻ സ്മിത്തിനൊപ്പം ലൈവ് ഫ്രീ അല്ലെങ്കിൽ ഡൈ ഹാർഡിന്റെ സെറ്റിലെ മാറ്റിയെഴുതുന്നത് ഓർമ്മിക്കുന്നു.
റേറ്റിംഗ്
അമേരിക്കൻ ഐക്യനാടുകളിൽ, ഡൈ ഹാർഡ് സീരീസിലെ ആദ്യ മൂന്ന് ചിത്രങ്ങളെ R എന്ന് റേറ്റുചെയ്തത് മോഷൻ പിക്ചർ അസോസിയേഷൻ ഓഫ് അമേരിക്കയാണ്. എന്നിരുന്നാലും, ഒരു പി‌ജി -13 റേറ്റിംഗ് നേടുന്നതിനായി ലൈവ് ഫ്രീ അല്ലെങ്കിൽ ഡൈ ഹാർഡ് എഡിറ്റുചെയ്‌തു. ചില സാഹചര്യങ്ങളിൽ, അശ്ലീലത കുറയ്ക്കുന്നതിന് ഇതര അശ്ലീല രഹിത ഡയലോഗ് ചിത്രീകരിക്കുകയും ഉപയോഗിക്കുകയോ പോസ്റ്റ് പ്രൊഡക്ഷനിൽ ശപഥം ചെയ്യുകയോ ചെയ്തു. റേറ്റിംഗിനെക്കുറിച്ച് സംവിധായകൻ ലെൻ വൈസ്‌മാൻ അഭിപ്രായപ്പെട്ടു, “ഇത് ഏകദേശം മൂന്ന് മാസമായി [നിർമ്മാണം], ഇത് പിജി -13 ആണെന്ന് ഞാൻ കേട്ടിട്ടില്ല. . . പക്ഷേ, ഒടുവിൽ, മികച്ച ഡൈ ഹാർഡ് മൂവി നിർമ്മിക്കാൻ ശ്രമിക്കുകയായിരുന്നു, റേറ്റിംഗ് എന്തായിരിക്കുമെന്ന് ശരിക്കും ചിന്തിക്കുന്നില്ല. " സ്റ്റുഡിയോയുടെ തീരുമാനത്തിൽ ബ്രൂസ് വില്ലിസ് അസ്വസ്ഥനായിരുന്നു, "ആദ്യത്തേതിന്റെ വാഗ്ദാനത്തിന് അനുസൃതമായി ഇത് ജീവിക്കണമെന്ന് ഞാൻ ശരിക്കും ആഗ്രഹിച്ചു, അത് എല്ലായ്പ്പോഴും നല്ലതാണെന്ന് ഞാൻ എല്ലായ്പ്പോഴും കരുതിയിരുന്നു. അത് ഒരു സ്റ്റുഡിയോ തീരുമാനമാണ്, അത് കൂടുതൽ സാധാരണമായിത്തീരുന്നു, കാരണം അവർ വിശാലമായ പ്രേക്ഷകരിലേക്ക് എത്താൻ ശ്രമിക്കുന്നു. ഈ ദിവസങ്ങളിൽ ഒരു ചിത്രത്തിന് R റേറ്റിംഗ് നൽകുന്നത് മിക്കവാറും ധീരമായ നീക്കമാണെന്ന് തോന്നുന്നു. പക്ഷേ ഞങ്ങൾ ഇപ്പോഴും ഹാർഡ്‌കോർ, സ്മാഷ്മൗത്ത് ഫിലിം നിർമ്മിച്ചു. " ഇത് ഒരു ആർ-റേറ്റഡ് ചിത്രമല്ലെന്ന് കാഴ്ചക്കാർക്ക് അറിയില്ലെന്ന് ആക്ലിസിന്റെ നിലയും തീവ്രതയും ചില അശ്ലീലത്തിന്റെ ഉപയോഗവും കാരണം സംശയിക്കില്ലെന്ന് വില്ലിസ് പറഞ്ഞു, എന്നിരുന്നാലും ഈ ഘടകങ്ങൾ മുമ്പത്തേതിനേക്കാൾ തീവ്രത കുറഞ്ഞതാണെന്ന് അദ്ദേഹം സമ്മതിച്ചു. സിനിമകൾ.  നാലിൽ ഏറ്റവും മികച്ചത് ഈ സിനിമയാണെന്നും അദ്ദേഹം പറഞ്ഞു: “ഇത് അവിശ്വസനീയമാണ്. ഞാൻ കഴിഞ്ഞ ആഴ്ച കണ്ടു. ഞാൻ വ്യക്തിപരമായി കരുതുന്നു, ഇത് ആദ്യത്തേതിനേക്കാൾ മികച്ചതാണ്. "
യുണൈറ്റഡ് കിംഗ്ഡത്തിൽ, ബ്രിട്ടീഷ് ബോർഡ് ഓഫ് ഫിലിം ക്ലാസിഫിക്കേഷൻ ഈ ചിത്രത്തിന് 15 റേറ്റിംഗ് നൽകി (പിന്നീട് പുറത്തിറക്കിയ അൺറേറ്റഡ് പതിപ്പ് ഉൾപ്പെടെ), ഡൈ ഹാർഡ് വിത്ത് എ വെഞ്ചിയൻസ്, ഡൈ ഹാർഡ് 2 എന്നിവയ്ക്ക് സമാനമാണ്, തിയറ്ററിനും വീഡിയോ റിലീസിനും രണ്ടും വെട്ടിക്കുറച്ചെങ്കിലും, (സീരീസിലെ ആദ്യ സിനിമയ്ക്ക് യഥാർത്ഥത്തിൽ 18 സർട്ടിഫിക്കറ്റ് ലഭിച്ചു). എല്ലാ സിനിമകളും 15 കട്ട് ചെയ്യാതെ വീണ്ടും റേറ്റുചെയ്തു. ഡൈ ഹാർഡ് 4.0 വെട്ടിക്കുറച്ചില്ലാതെ സിനിമാ പതിപ്പ് (അതായത്) പുറത്തിറക്കി യു‌എസ് പി‌ജി -13 പതിപ്പ്) ഉപഭോക്തൃ ഉപദേശം അതിൽ “പതിവ് ആക്ഷൻ അക്രമവും ശക്തമായ ഭാഷയുടെ ഒരു ഉപയോഗവും അടങ്ങിയിരിക്കുന്നു” എന്ന് വായിക്കുന്നു. ഉപഭോക്തൃ ഉപദേശത്തോടുകൂടിയ "അൾട്ടിമേറ്റ് ആക്ഷൻ പതിപ്പ്" "ശക്തമായ ഭാഷയും അക്രമവും ഉൾക്കൊള്ളുന്നു" എന്ന് റേറ്റുചെയ്യാത്ത പതിപ്പ് ഡിവിഡിയിൽ പുറത്തിറക്കി.
ഓസ്ട്രേലിയയിൽ, ഡൈ ഹാർഡ് 4.0, എം റേറ്റിംഗോടെ പി‌ജി -13 കട്ട് ഉപയോഗിച്ച് പുറത്തിറക്കി, ഈ സീരീസിലെ മറ്റുള്ളവരെ പോലെ തന്നെ (ഓസ്‌ട്രേലിയൻ ക്ലാസിഫിക്കേഷൻ ബോർഡ് ഭാഷയെ സംബന്ധിച്ചും ഒരു പരിധിവരെ അക്രമത്തെക്കുറിച്ചും കർശനമാണ്). റേറ്റുചെയ്യാത്ത പതിപ്പ് പിന്നീട് ഡിവിഡിയിലും ബ്ലൂ-റേയിലും എം റേറ്റിംഗോടെ പുറത്തിറക്കി. ഈ ചിത്രം ഒരിക്കലും ഹോം കട്ട് ഉപയോഗിച്ച് തിയറ്റർ കട്ട് ഉപയോഗിച്ച് പുറത്തിറക്കിയിട്ടില്ല, മാത്രമല്ല ഓസ്‌ട്രേലിയയിൽ മാത്രമാണ് എക്സ്റ്റെൻഡഡ് പതിപ്പായി പുറത്തിറങ്ങിയത്.
സ്വീകരണം
ലൈവ് ഫ്രീ അല്ലെങ്കിൽ ഡൈ ഹാർഡ് യുഎസ് ബോക്സോഫീസിൽ ഇവാൻ സർവശക്തന് പിന്നിൽ # 2 സ്ഥാനത്തെത്തി, 3,172 തിയേറ്ററുകളിൽ പുറത്തിറങ്ങിയ ആദ്യ ദിവസം തന്നെ 9.1 മില്യൺ ഡോളർ സമ്പാദിച്ചു, ഡൈ ഹാർഡ് സീരീസിലെ ഏതൊരു ചിത്രത്തിന്റെയും ഏറ്റവും മികച്ച ഓപ്പണിംഗ് ഡേ ടേക്ക് (പണപ്പെരുപ്പം കണക്കിലെടുക്കാതെ) അക്കൗണ്ട്). അതിന്റെ ആദ്യ വാരാന്ത്യത്തിൽ ലൈവ് ഫ്രീ അല്ലെങ്കിൽ ഡൈ ഹാർഡ് 33.3 മില്യൺ ഡോളർ (ബുധനാഴ്ചയും വ്യാഴാഴ്ചയും കണക്കാക്കുന്നത് 48.3 മില്യൺ ഡോളർ). ഈ ചിത്രം ആഭ്യന്തരമായി 134.5 മില്യൺ ഡോളറും വിദേശത്ത് 249.0 മില്യൺ ഡോളറും മൊത്തം 383.5 മില്യൺ ഡോളറിന് നേടി, ഇത് 2007 ൽ ഏറ്റവും കൂടുതൽ കളക്ഷൻ നേടിയ പന്ത്രണ്ടാമത്തെ ചിത്രമായി മാറി.  2011 ലെ കണക്കനുസരിച്ച് ഈ പരമ്പരയിലെ ഏറ്റവും വിജയകരമായ ചിത്രമാണിത്.
വിമർശനാത്മക പ്രതികരണം
റോട്ടൻ ടൊമാറ്റോസിൽ, 209 അവലോകനങ്ങളെ അടിസ്ഥാനമാക്കി ചിത്രത്തിന് 82% അംഗീകാര റേറ്റിംഗും ശരാശരി 6.8 / 10 റേറ്റിംഗും ഉണ്ട്. സൈറ്റിന്റെ വിമർശനാത്മക അഭിപ്രായത്തിൽ, " ലൈവ് ഫ്രീ അല്ലെങ്കിൽ ഡൈ ഹാർഡ് പ്രെസ്റ്റെറസ് ആയിരിക്കാം, പക്ഷേ ഇത് കാര്യക്ഷമവും പ്രവർത്തനപരവുമായ സമ്മർ പോപ്പ്കോൺ ഫ്ലിക്കാണ്, ആവേശകരമായ സ്റ്റണ്ടുകളും ബ്രൂസ് വില്ലിസിന്റെ കമാൻഡിംഗ് പ്രകടനവും. മുമ്പത്തെ ഡൈ ഹാർഡ് ചിത്രങ്ങളുടെ ആരാധകർ നിരാശപ്പെടില്ല ". മെറ്റാക്രിട്ടിക്ക്, 34 നിരൂപകരെ അടിസ്ഥാനമാക്കി 100 ൽ 69 എന്ന ചിത്രമാണ് ഈ ചിത്രത്തിനുള്ളത്, ഇത് “പൊതുവെ അനുകൂലമായ അവലോകനങ്ങൾ” സൂചിപ്പിക്കുന്നു. സിനിമാസ്‌കോർ പോൾ ചെയ്ത പ്രേക്ഷകർ എ + ടു എഫ് സ്‌കെയിലിൽ ചിത്രത്തിന് ശരാശരി “എ–” ഗ്രേഡ് നൽകി.
ഇഗ്ന് "സമീപകാലത്ത് ഇഷ്ടപ്പെട്ടത് പ്രസ്താവിച്ചു റോക്കി ബാൽബോവ, ഹാർഡ് ഒരു ഓവർ--ഹിൽ എന്നാൽ ഇപ്പോഴും സുപ്രധാന നായകൻ കുറിച്ച് അസൽ സിനിമകൾ കൊണ്ട് വളർന്ന ആ ഒരു നൊസ്റ്റാൾജിയ യാത്രയിൽ സ്വന്തം കഥ ഇരുവരും പ്രവർത്തിക്കുന്നു ഈ പുതിയ ഡൈ." ടെലിവിഷൻ ഷോയായ എബർട്ട് &amp; റോപ്പർ, ചലച്ചിത്ര നിരൂപകൻ റിച്ചാർഡ് റോപ്പർ, അതിഥി നിരൂപകൻ കാതറിൻ തുലിച് എന്നിവർ ഈ ചിത്രത്തിന് "രണ്ട് തംസ് അപ്പ്" നൽകി, ഈ ചിത്രം "മികച്ചതോ ആവേശകരമോ ആയ ഡൈ ഹാർഡ് അല്ല, പക്ഷേ ഇത് ഒരുപാട് തമാശ "കൂടാതെ ഡൈ ഹാർഡ് സീക്വെലുകളിൽ ഇത് അദ്ദേഹത്തിന് പ്രിയങ്കരമാണ്. കരിയർ നിർവചിക്കുന്ന റോളിൽ വില്ലിസ് മികച്ച ഫോമിലാണെന്നും റോപ്പർ അഭിപ്രായപ്പെട്ടു. മൈക്കൽ മെഡ്‌വെഡ് ഈ ചിത്രത്തിന് നാല് നക്ഷത്രങ്ങളിൽ മൂന്നര ഭാഗം നൽകി, "ഒരു സ്മാർട്ട് സ്‌ക്രിപ്റ്റും അതിശയകരമായ സ്‌പെഷ്യൽ ഇഫക്റ്റുകളും ഇതിനെ എല്ലാവരുടെയും മികച്ച ഡൈ ഹാർഡ് ആക്കുന്നു" എന്ന് അഭിപ്രായപ്പെട്ടു.
നേരെമറിച്ച്, ഷാർലറ്റ് ഒബ്സർവറിന്റെ ലോറൻസ് ടോപ്മാൻ ഇങ്ങനെ പ്രസ്താവിച്ചു: " ലൈവ് ഫ്രീ അല്ലെങ്കിൽ ഡൈ ഹാർഡ് പോലെ പരിഹാസ്യമായ ഒന്നും ഞാൻ കണ്ടിട്ടില്ലെന്ന് എനിക്ക് സുരക്ഷിതമായി പറയാൻ കഴിയും." ചിത്രത്തിന് അവിസ്മരണീയമായ വില്ലന്മാരുടെ അഭാവമുണ്ടെന്നും ജോൺ മക്ക്ലെയ്നെ "മികച്ച വൺ-ലൈനറുകളുള്ള ഒരു കഷണ്ടിയായ ടെർമിനേറ്റർ " എന്നും ടോപ്മാൻ എഴുതി.
ശബ്‌ദട്രാക്ക്
മാർക്കോ ബെൽട്രാമി എഴുതിയ ലൈവ് ഫ്രീ അല്ലെങ്കിൽ ഡൈ ഹാർഡിനായുള്ള സ്കോർ 2007 ജൂലൈ 2 ന് വരേസ് സരബന്ദെ (ആദ്യത്തെ രണ്ട് ഡൈ ഹാർഡ് ചിത്രങ്ങളുടെ ശബ്‌ദട്രാക്കുകളും പുറത്തിറക്കി) പുറത്തിറക്കി, യുണൈറ്റഡ് സ്റ്റേറ്റ്സ് റിലീസ് ചെയ്ത് ദിവസങ്ങൾക്ക് ശേഷം. 2003 ൽ മരണം മൂലം മൈക്കൽ കാമെൻ സ്കോർ ചെയ്യാത്ത ആദ്യ ചിത്രമാണിത്; ബെല്ത്രമി തന്റെ സ്കോർ കയറി കമെന് ന്റെ തീമാറ്റിക് വസ്തുക്കൾ ഉൾപ്പെടുന്നു എന്നാൽ കമെന് സിനിമ അല്ലെങ്കിൽ ആൽബത്തിൽ ക്രെഡിറ്റ് അല്ല. ചിത്രത്തിൽ മറ്റ് ഗാനങ്ങൾ "ഉൾപ്പെടുന്നു റോക്ക് ആൻഡ് റോൾ രാജ്ഞി " എന്ന സബ്വേകൾ, " ഈ കത്തിന് പുത്രൻ " എന്ന ച്രെഎദെന്ചെ Clearwater ല് റിവൈവൽ "പിന്നെ ഞാൻ അങ്ങനെ രോഗിയാണ് " പ്രകാരം ഫ്ല്യ്ലെഅഫ്. സൗണ്ട് ട്രാക്ക്.നെറ്റിൽ നിന്ന് അവലോകനം ചെയ്ത എറിക് ലിച്ചെൻഫെൽഡ്, സ്കോറിന്റെ പ്രവർത്തന സൂചനകളെക്കുറിച്ച് പറഞ്ഞു, "മുഴുവൻ ഓർക്കസ്ട്രയും തന്ത്രപ്രധാനമാണെന്ന് തോന്നുന്നു, ഒരുമിച്ച് നന്നായി ഒഴുകുന്നു."
ബാഹ്യ ലിങ്കുകൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:Pages with unreviewed translations
തെർമോസെറ്റിങ് പ്ലാസ്റ്റിക്
തെർമോസെറ്റിങ് എന്ന പദത്തിൻറെ അർത്ഥം “ചൂടാക്കി ഉറപ്പിക്കുക” എന്നാണ്. ആവശ്യമായ തോതിൽ വേണ്ട സാമഗ്രികൾ കൂട്ടിയോജിപ്പിച്ച മൃദുവായ മിശ്രിതം ചൂടാക്കുമ്പോൾ പല രാസപരിണാമങ്ങളും സംഭവിക്കുകയും, മിശ്രിതം പിന്നീടൊരിക്കലും മാറ്റാനാകാത്ത വിധം ഉറച്ചു പോകയും ചെയ്യുന്നു. ഇത്തരം പ്രക്രിയക്ക് വിധേയമാക്കാവുന്ന പോളിമറുകളടങ്ങിയ മിശ്രിതങ്ങളെ “തെർമോസെറ്റ് റെസിൻ” എന്നും പറയുന്നു. ചൂടാക്കുമ്പോൾ  ഘടക പദാർത്ഥങ്ങൾക്കിടയിൽ നടക്കുന്ന രാസപ്രവർത്തനങ്ങൾ    ശൃംഖലകളെ അഴിച്ചെടുക്കാനാവാത്തവിധം ( irreversible) ഒരു വല (network) പോലെ കൂട്ടിക്കെട്ടുന്നു. കാഠിന്യവും ദൃഢതയുമുളള ഇത്തരം പദാർത്ഥങ്ങൾക്ക് അത്യന്തം താപസഹനശേഷിയുമുണ്ട്. , പോളിമർ ശൃംഖലകളെ തമ്മിൽ കൂട്ടിയിണക്കി വലകൾ  നെയ്തെടുക്കാൻ താപോർജ്ജം തന്നെ വേണമെന്നില്ല. രാസത്വരകങ്ങളും, പ്രക്രിയക്ക് ആരംഭമിടാനുതകുന്ന ഇനീഷിയേറ്റർ (INITIATORS) എന്ന രാസപദാർത്ഥങ്ങളുമുപയോഗിച്ച് സാധാരണ താപനിലയിൽ തന്നെ പ്രാവർത്തികമാക്കാം. വലകളുടെ രൂപവൽക്കരണം പല വിധത്തിലാവാം. ഏറ്റവും പ്രസക്തമായവ
മിശ്രിതത്തിലെ മുഖ്യ ഘടകങ്ങൾ ശൃംഖലകൾ,  കുരുക്കിടാനുളള രാസപദാർത്ഥങ്ങൾ   (Crosslinking agents), ഇനീഷിയേറ്റർ എന്നിവയായിരിക്കും. സ്വാഭാവിക റബ്ബർ ശൃംഖലകൾ ഗന്ധകം, സൾഫർ തന്മാത്രകളുപയോഗിച്ച് കൂട്ടിക്കെട്ടുന്നത് ഇപ്രകാരമാണ്. മിശ്രിതത്തിലെ മുഖ്യ ഘടകങ്ങൾ രണ്ടു വിഭിന്ന പാക്കുകളിലായിരിക്കും കൊച്ചു ശൃംഖലകൾ, ഏകകങ്ങൾ (monomers) എന്നിവ റെസിൻ പാക്കിലും, കുരുക്കിടാനുളള രാസപദാർത്ഥങ്ങൾ   (Crosslinking agents),ഇനീഷിയേറ്റർ എന്നിവ ഹാർഡനർ (hardaner) എന്ന മറ്റൊരു പാക്കിലും. ആവശ്യം വരുമ്പോൾ രണ്ടു ഘടകങ്ങളും നിർദ്ദിഷ്ട തോതിൽ യോജിപ്പിച്ച് യഥായോഗ്യം പ്രയോജനപ്പെടുത്തുന്നു. ബോൺ സിമൻറായി ഉപയോഗപ്പെടുന്ന പോളി മീഥൈൽ മീഥാക്രിലേറ്റ് മിശ്രിതം, ഏറെ പ്രചാരത്തിലുളള അറാൾഡൈറ്റ് പോലുളള ഇപോക്സി മിശ്രിതങ്ങൾ എന്നിവ ഈ വകുപ്പിൽ പെടുന്നു. മിശ്രിതത്തിലെ മുഖ്യ ഘടകങ്ങൾ ഏകകങ്ങൾ (monomers), Crosslinking agents, initiators, ബേക്കലൈറ്റ്, മെലാമിൻ റെസിൻ എന്നിവ ഉദാഹരണം